amanoisuno/poet huggingface dataset:
兵要望江南 風角第二（辛本作「占風角第二」、京本作「占風第三」。三十三首） 二十二 易靜
軍營內，忽有旋風來（京本作「卯酉羽風吹」）。吹折鎗旗幷倒屋，奸謀惡黨幷來推（辛本、川本、京本作「欲來摧」），暗有賊兵欺（京本作「來」。又防火。京本注：「風從內起謀在裏，風從外入賊在內。」）。
兵要望江南 風角第二（辛本作「占風角第二」、京本作「占風第三」。三十三首） 二十三 易靜
風來處，如式（辛本作「遇」）作泥人。葦箭挑弓披髮向，望空搭箭射來蹤。禳厭禍消鎔。
兵要望江南 風角第二（辛本作「占風角第二」、京本作「占風第三」。三十三首） 二十四 易靜
泥人子，手執木桃弓。披髮仰頭風上指，張弓搭箭射來蹤，禳厭禍消鎔。（禳惡風法。）（按：此首僅見京本，似爲前一首之別本。）。
兵要望江南 風角第二（辛本作「占風角第二」、京本作「占風第三」。三十三首） 二十五 易靜
風衣起（京本作「動」），晝則不聞聲。寇賊夜行明則伏，遣人窺（辛本、川本作「探」）視（京本作「伺候」）莫教停，防備夜偷營。
兵要望江南 風角第二（辛本作「占風角第二」、京本作「占風第三」。三十三首） 二十六 易靜
邦（京本作「郡」）與邑，風猛似雷聲。折木飛沙幷（京本作「兼」）走石，搖門拔戶禍應生，第一怕三刑。（京本注：「寅申己亥辰戌丑未之類。」）。
兵要望江南 風角第二（辛本作「占風角第二」、京本作「占風第三」。三十三首） 二十七 易靜
軍營內，風猛突然來。若在歲刑憂歲內，月刑之內必爲灾，准備莫遲回。
兵要望江南 風角第二（辛本作「占風角第二」、京本作「占風第三」。三十三首） 二十八 易靜
乾與坎，艮震巽離宮。坤兌八方真正位，敵軍（京本作「人」）居守起方風，狂（辛本、川本、京本作「枉」）戰我無[功]（攻）（據辛本、川本、京本改。）。
兵要望江南 風角第二（辛本作「占風角第二」、京本作「占風第三」。三十三首） 二十九 易靜
吾攻彼，審令看風情。令不順方兵（辛本、川本、京本作「吾」）莫（京本作「可」）撃，風如（京本作「仍」）順我必攻城（京本件「成」），降虜出前迎。
兵要望江南 風角第二（辛本作「占風角第二」、京本作「占風第三」。三十三首） 三十 易靜
營下畢，風卒似雷聲。吹倒鎗旗幷（辛本、川本、京本作「旗鎗飄」）帳幕，須防敵騎欲偷（辛本、川本作「棄」、京本作「奪」）營，大戰血交幷。（天風起，有雷聲吼，三朝五日同。）。
兵要望江南 風角第二（辛本作「占風角第二」、京本作「占風第三」。三十三首） 三十一 易靜
兵行次，風卒亂（辛本、京本作「突」）軍旗。人馬驚奔皆恐懼（京本作「悸恐」），前程必有廟堂期（京本作「基」），祭拜免灾危。
兵要望江南 風角第二（辛本作「占風角第二」、京本作「占風第三」。三十三首） 三十二 易靜
臨陣次（京本作「處」），風向後飄（京本作「頭」）來。旗幟翩翩吹向敵（京本作「從敵上」），天威默助凱歌回，賊敗息（京本作「悉」）塵埃。
兵要望江南 風角第二（辛本作「占風角第二」、京本作「占風第三」。三十三首） 三十三 易靜
臨陣次（京本作「處」），風起四維間。兵近塞（京本作「寨」）邊先備敵，更（辛本、京本作「便」）從豹尾撃黃幡。殺敵（京本作「賊」）不爲難。
兵要望江南 占雲第三（京本作「占雲第二十四○二十六首」） 一 易靜
兵若進，先（辛本、京本作「須」）要（京本作「是」）識浮雲。雲氣順時（京本作「隨」）當急（京本作「速」）戰，毋（京本作「勿」）令雲散後交兵，莫問晝陰晴。
兵要望江南 占雲第三（京本作「占雲第二十四○二十六首」） 二 易靜
商音姓，軍陣見[雲從]（從營）（從辛本、京本改。）白與黑時（京本作「兮」）吾大吉，青雲亦（京本作「主」）勝赤雲凶，黃者兩平蹤。（辛本注：「主取天子姓，不主出帥姓。」京本注：「天子出，取天子姓，不出則以主將。」）。
兵要望江南 占雲第三（京本作「占雲第二十四○二十六首」） 三 易靜
角音姓，青氣見（辛本作「寓」）晴空。黃赤二雲軍（京本作「兵」）亦勝，黑雲陰助喜先鋒，白色定爲凶。
兵要望江南 占雲第三（京本作「占雲第二十四○二十六首」） 四 易靜
宮音姓，黃色（京本作「赤」）要先逢。青色氣（京本作「雲」）來軍大敗，更兼兵死將無功，黑氣利先攻（京本作「鋒」）。
兵要望江南 占雲第三（京本作「占雲第二十四○二十六首」） 五 易靜
徴音姓，赤色火燒金。非火（京本作「是」）剋金成大器，青雲（京本作「贏」）黃助黑雲凶（辛本作「白雲黑氣現黃雲」）。軍將禍（京本作「盡」）殃深。
兵要望江南 占雲第三（京本作「占雲第二十四○二十六首」） 六 易靜
羽音姓，惟是（辛本作「事」）要青（京本作「黑雲」）青，列陣賊來先自（京本作「是」）走，赤黃白黑（京本作「赤雲遍處」）總非贏，宜退（京本作「去」）不宜征。
兵要望江南 占雲第三（京本作「占雲第二十四○二十六首」） 七 易靜
雲起處（京本作「氣至」），形色（辛本、川本作「行色」）重而烏。暗伏賊兵（京本作「師」）軍不見，露其形體（京本作「體象」）在高隅，一半是番胡。。
兵要望江南 占雲第三（京本作「占雲第二十四○二十六首」） 八 易靜
雲起處（京本作「氣至」），低覆似人形。此是賊軍（辛本作「兵」）謀我象（京本作「重」），須防入境起征凶（京本作「凶征」），遣將用精兵。
兵要望江南 占雲第三（京本作「占雲第二十四○二十六首」） 九 易靜
雲似虎，或若豹行形（京本作「形行」）。及似穿連走匹練（首本注：「一作驄」。辛本、川本作「絹」）。暴師入境却偷營，排（京本作「摆」）陣整兵迎。
兵要望江南 占雲第三（京本作「占雲第二十四○二十六首」） 十 易靜
四方現，雲色（京本作「氣」）競腾過。黯淡相親（京本作「侵」）來我寨，賊來請命未爲和，賢將莫蹉跎。
兵要望江南 占雲第三（京本作「占雲第二十四○二十六首」） 十一 易靜
雲起現，片片或舒長。有似舒繩排椽木，名爲愁氣不相當，現處將憂喪。
兵要望江南 占雲第三（京本作「占雲第二十四○二十六首」） 十二 易靜
雲氣赤，尤更接連綿。有似成長藤無（京本作「幷」）斷續，外邦賊起入（京本作「及」）中原，主戰在秋天（京本作「前」）。
兵要望江南 占雲第三（京本作「占雲第二十四○二十六首」） 十三 易靜
雲氣赤，那更滿蒼（京本作「青」）天。必定賊來侵我界，黑雲中赤亦徒然，吾將必（京本作「莫」）遷延。
兵要望江南 占雲第三（京本作「占雲第二十四○二十六首」） 十四 易靜
雲來往，有似兩[爭龍]（龍爭）（從辛本、川本改，京本作「兩條龍」）。只在外軍盤頂上，賊邦兵將必逢凶，我帥顯英雄。
兵要望江南 占雲第三（京本作「占雲第二十四○二十六首」） 十五 易靜
軍似鳥，盤繞在其（京本作「軍」）中。此時（京本作「是」）上方天（京本作「蒼加」）助順，不宜復見黑雲峰，連赤亦爲凶。
兵要望江南 占雲第三（京本作「占雲第二十四○二十六首」） 十六 易靜
甲乙日，大（辛本、川本作「將」）忌白雲前。若奔吾軍還勢急，理當速退（京本作「去」）捨平川，守固在（京本作「固守險」）高原。
兵要望江南 占雲第三（京本作「占雲第二十四○二十六首」） 十七 易靜
丙丁日，若（京本作「前」）遇黑雲攔（辛本、川本作「閑」）。莫恃兵多兼將勇，也宜堅守（京本作「壁」）引師還。征戰（京本作「伐」）必遭[殘]（殃）（從京本改）。
兵要望江南 占雲第三（京本作「占雲第二十四○二十六首」） 十八 易靜
戊己日，前面有雲青。忽止忽行權且住（辛本、川本作「急止匆行權住在」，京本作「急止勿行權住寨」，似以京本爲長），軍人訛（辛本、川本作「須」）語審詳聽，施德惠於（京本作「其」）兵（辛本、川本作「施惠得中旌」）。
兵要望江南 占雲第三（京本作「占雲第二十四○二十六首」） 十九 易靜
庚辛日，前忌赤雲來。勢緊迫（京本作「迎」）吾須大戰，彼軍得勝我軍摧，守險固顛危。（過旬〖京本作「日」〗中却行）。
兵要望江南 占雲第三（京本作「占雲第二十四○二十六首」） 二十 易靜
壬癸日，雲忌暗（京本作「色」）而黃。此兆主灾軍（京本作「兵」）將損（辛本、川本作「迎老將」），無緣兵廣恣猖狂，謀者審（京本作「貴密」）而詳。
兵要望江南 占雲第三（京本作「占雲第二十四○二十六首」） 二十一 易靜
[觀]（現）（從辛本、京本改）雲氣，擇士細詳（京本作「汝當」）看。晝夜[用]（同）（從辛本改）心精審究（京本作「却須精細審」），莫將此事以（京本作「擬」）爲閑，風色便（辛本作「辨」，京本作「旺」）相干。
兵要望江南 占雲第三（京本作「占雲第二十四○二十六首」） 二十二 易靜
軍營上，雲若似飛烏。有似盖來幷伏虎，此爲勝氣不須疑，攻則定疎虞。
兵要望江南 占雲第三（京本作「占雲第二十四○二十六首」） 二十三 易靜
軍營上，雲若死灰揚。若似（辛本、川本作「盖」）臥魚或乍見，此爲衰氣不須張，不動將兵（辛本、川本作「軍」）亡。（移寨遠處吉。）。
兵要望江南 占雲第三（京本作「占雲第二十四○二十六首」） 二十四 易靜
城頭上，突出赤色雲。或是黃紅雲上現，城中不久喜來臻，以此得和平。
兵要望江南 占雲第三（京本作「占雲第二十四○二十六首」） 二十五 易靜
占候法，雞羽作爲車。二者勿惟牙帳內，敵人千里外須圖，知辨在須臾。
兵要望江南 占雲第三（京本作「占雲第二十四○二十六首」） 二十六 易靜
將軍善，識得氣妖祥。風角鳥占能總解，心無機巧計從長，報國效忠良。（既有其象，當隨其景，就謀術，以破其軍。）（按：以上二首據京本補，首本等入《占氣第四》，稍異。）。
兵要望江南 占氣第四（京本作「占氣第二十三」○三十一首） 一 易靜
占氣色（辛本作「法」），雞羽爲輪車。二者勿離牙帳內，敵人千里外須知，圖變在須臾。
兵要望江南 占氣第四（京本作「占氣第二十三」○三十一首） 二 易靜
軍既舉，惟以氣爲先。兵若精雄加氣銳，超關投石可攻前，鼓作在英賢。
兵要望江南 占氣第四（京本作「占氣第二十三」○三十一首） 三 易靜
將軍善（一作「位」），識得（一作「善識」）氣妖祥。風角鳥雲能總解，機[籌]（策）謀略[又]（應）（均從辛本改）相當，取勝應功良（一作「征討又功強」）。（按：此首又重見于「觀氣色」一首之後，今刪去，異文注爲「一作」。）。
兵要望江南 占氣第四（京本作「占氣第二十三」○三十一首） 四 易靜
軍（辛本、川本、京本作「兵」）進撃，覩（京本作「觀」）氣合參詳。不似（京本作「必」）攻城幷野戰，度其形狀自（京本作「細」）斟量，稍錯便乖張。
兵要望江南 占氣第四（京本作「占氣第二十三」○三十一首） 五 易靜
城營內，氣似鳳（京本作「似鳳或」）如龍。更若大（京本作「太」）山幷類蓋，猶如（辛本作「人」）火（京本作「人大」）赤降城中，其下不堪攻。（下必有貴人。）。
兵要望江南 占氣第四（京本作「占氣第二十三」○三十一首） 六 易靜
高空現，拂拂又微微。透闕（京本作「秀潤」）輕籠煙靉靉，一般黃氣色依依，慶賀兩朝期。
兵要望江南 占氣第四（京本作「占氣第二十三」○三十一首） 七 易靜
猛將氣，龍虎兩（京本作「氣」）兩連。掛翳蔽天兼掠地，蔓瓜蓋路（京本作「地」）覆平川，堅守莫爭先。
兵要望江南 占氣第四（京本作「占氣第二十三」○三十一首） 八 易靜
猛將氣，樓閣及旌幢。或似長堤形淼淼，更如華（京本作「兵」）蓋與王良（京本作「蟲狼」），其下莫能當。
兵要望江南 占氣第四（京本作「占氣第二十三」○三十一首） 九 易靜
猛將氣，黑色似龍形。或似（辛本、川本、京本作「類」）虎形（京本作「熊」）幷猛獸，當（京本作「形」）其敵上或城營，不可向前征。
兵要望江南 占氣第四（京本作「占氣第二十三」○三十一首） 十 易靜
猛將氣，顯赫（京本作「象」）又衝天。或似雙蛇山岳（辛本、川本作「兵」）樣，又如倉廩及濃烟，休戰最爲先。。
兵要望江南 占氣第四（京本作「占氣第二十三」○三十一首） 十一 易靜
猛將氣，持戟（京本作「戈」）又（辛本、川本、京本作「或」）持刀。林下森森弓弩樣，色兼青白若脂膏，將士盡雄豪。
兵要望江南 占氣第四（京本作「占氣第二十三」○三十一首） 十二 易靜
猛將氣，如虎黑霞遮。或似門樓旗立內，又如氣出若蛟蛇，其下將堪誇。
兵要望江南 占氣第四（京本作「占氣第二十三」○三十一首） 十三 易靜
暴兵氣，如火又如烟。或似旗{旛巾=方}幷戰（京本作「五」）馬，低頭仰（京本作「傾」）[尾]（面）（從辛本、川本、京本改）向軍前（京本作「前軍」），觸戰血成川。
兵要望江南 占氣第四（京本作「占氣第二十三」○三十一首） 十四 易靜
伏兵氣，渾渾又能圓。黑（京本作「赤」）氣中間環赤色（辛本、川本作「色」，京本作「含黑氣」），又如赤杵黑霞連（京本作「邊」），其下立戈鋋。（狀如赤杵在黑氣中[也]）（據京本補）。
兵要望江南 占氣第四（京本作「占氣第二十三」○三十一首） 十五 易靜
降兵氣，叉手盡低頭。形似成行相把手，三朝五日敵兵（辛本、川本、京本作「來」）求，指日倒戈矛。
兵要望江南 占氣第四（京本作「占氣第二十三」○三十一首） 十六 易靜
降兵氣，髣髴狀如樓。兼有似人形黑赤，或如（京本作「如逢」）山岳立（辛本、川本、京本作「覆」）崗丘（京本作「頭」），其下有戈矛。
兵要望江南 占氣第四（京本作「占氣第二十三」○三十一首） 十七 易靜
兵發（京本作「發兵」）日，天氣久陰沉。不雨又無光彩色，奸人謀事（京本作「士」）恨懷心，仔細速（京本作「早」）推尋。
兵要望江南 占氣第四（京本作「占氣第二十三」○三十一首） 十八 易靜
[觀]（現）（從京本、辛本、川本改）氣色，日月氣來衝。北面氣來還北壯，氣南南壯或西東，常（京本作「俱」）以此爲宗。
兵要望江南 占氣第四（京本作「占氣第二十三」○三十一首） 十九 易靜
城上氣，結似犬羊（京本作「作犬頭」）形。象主血流圍邑破，好持降類出門迎，方免血（京本作「死」）殘兵。
兵要望江南 占氣第四（京本作「占氣第二十三」○三十一首） 二十 易靜
占蒙氣，鬱鬱達（辛本作「遶」）城營。其氣周迴如帛遶，分毫不入此城中，休撃此般城。
兵要望江南 占氣第四（京本作「占氣第二十三」○三十一首） 二十一 易靜
城營寨，有氣入城中。必主奸謀事已定，安排大戰奪吾城，謹守令嚴明。
兵要望江南 占氣第四（京本作「占氣第二十三」○三十一首） 二十二 易靜
軍上氣，漸漸變成雲。或作山形於直上，內中將有大（辛本作「大有將」）機謀，要撃且休休。。
兵要望江南 占氣第四（京本作「占氣第二十三」○三十一首） 二十三 易靜
臨陣次，赤氣後前生。必有伏兵埋氣下，事[須]（雖）（從辛本、川本改）謹慎探其情，固守莫胡行。
兵要望江南 占氣第四（京本作「占氣第二十三」○三十一首） 二十四 易靜
占敗氣，如綱又如蛇。赤氣照天營上起，又如破屋壞毡車，其下死如麻。
兵要望江南 占氣第四（京本作「占氣第二十三」○三十一首） 二十五 易靜
占敗氣，捲（京本作「掃」）帚似猪羊。藤蔓死蛟幷（京本作「蛇兼」）死狗，塵埃走鹿又（京本作「及」）驚獐，不戰自奔亡。
兵要望江南 占氣第四（京本作「占氣第二十三」○三十一首） 二十六 易靜
占敗氣，羣鳥似低頭。或類揚灰魚臥樣（辛本、京本作「死」），懸鐘映暈或牽牛，纔戰若星流。
兵要望江南 占氣第四（京本作「占氣第二十三」○三十一首） 二十七 易靜
占敗氣，掃（京本作「如」）帚又如虹。捲席（京本作「鑼鼓」）懸衣灰色樣，臥屍無首覆船同，戰彼不須攻。
兵要望江南 占氣第四（京本作「占氣第二十三」○三十一首） 二十八 易靜
敗軍（京本作「占敗」）氣，鳩尾及鷹（京本作「鸚」）飛。或似壞山幷破屋，彼軍形（京本作「有」）現敗無疑，一戰自（京本作「纔戰便」）奔馳。
兵要望江南 占氣第四（京本作「占氣第二十三」○三十一首） 二十九 易靜
敗軍氣，乍有（京本作「大」）乍微纖（京本作「微」）。一去一來皆斷續，又如霞氣入青天（京本作「在平田」），俱是敗之先（京本作「亡原」）。
兵要望江南 占氣第四（京本作「占氣第二十三」○三十一首） 三十 易靜
敗軍氣，千萬似人頭。更有（京本作「似」）偃魚零落樹，如灰（京本作「又如」）瓦礫覆城樓，其下血交流。
兵要望江南 占氣第四（京本作「占氣第二十三」○三十一首） 三十一 易靜
黑氣現，其象若胡人。又似虜兵（京本作「軍」）排列陣，八方夷夏（京本作「狄」）起烟塵，民戮屋燒焚。
兵要望江南 占霧第五（京本列第八○十首） 一 易靜
天霧者，不止四時生。陽不順時陰成霧，陰不和上霧昏沉（辛本、川本作「昏昏」）。邪氣事難精。
兵要望江南 占霧第五（京本列第八○十首） 二 易靜
天之霧，五七日當占。有雨時時且平吉，若無雨時疫瘟纏。民病有災愆。
兵要望江南 占霧第五（京本列第八○十首） 三 易靜
相對敵，有霧敵（京本作「客」）邊來。似雨紛紛來（京本作「須」）勢急，如烟入眼目（京本作「眼」）難開。馬步一齊（京本作「時」）來。。
兵要望江南 占霧第五（京本列第八○十首） 四 易靜
兵發日，霧氣晝昏昏（京本作「紛紛」）。一（辛本、川本、京本作「欲」）似露來兼灑（京本作「霧來兼似」）雨，此爲天泣淚（京本作「血」）紛紛，須駐（京本作「駐泊」）賞三軍。
兵要望江南 占霧第五（京本列第八○十首） 五 易靜
久陰霧，顏色帶紅鮮。更被黃（辛本、川本、京本作「黑」）風吹上去，兵戈即日（京本作「目」）展平川，速備（京本作「避」）莫遷延。
兵要望江南 占霧第五（京本列第八○十首） 六 易靜
城營上，有霧似懸屍。爲將且須觀此象，所居營寨即那（京本作「須」）移。不去將當之。
兵要望江南 占霧第五（京本列第八○十首） 七 易靜
軍營內，大霧數朝濃（首本作「昏」，從辛本、川本、京本改）。晝夜不開相對敵，客軍先敗走奔衝，排陣（辛本、川本、京本作「隊」）襲其蹤。
兵要望江南 占霧第五（京本列第八○十首） 八 易靜
城（京本作「軍」）營內，大霧起城頭。白色似（京本作「沙」）烟兵戰起（辛本、川本、京本作「喜」），三朝五日簇戈矛，准備好（京本作「防備外」）方遊。
兵要望江南 占霧第五（京本列第八○十首） 九 易靜
大（京本作「青」）黃霧，騰{曰/卓}（京本作「勝氣」）掩山川。乍合乍開防詐僞，須防內外有（京本作「與外」）相連，不悟血侵（京本作「浸」）田。
兵要望江南 占霧第五（京本列第八○十首） 十 易靜
周迴霧，城內沒些兒。欲要攻城攻不得，其城天助有軍威，謹守自安宜。
兵要望江南 占霞第六（京本列第二十六○十一首） 一 易靜
占霞色，似氣不相成。形若似雲雲不是，形如拖掃氣紛紛，識者自詳因。
兵要望江南 占霞第六（京本列第二十六○十一首） 二 易靜
兵發日，占顧（京本作「看」）面前霞。甲乙怕逢霞氣白，丙丁黑氣向前遮，大戰不應差（京本作「定交加」）。
兵要望江南 占霞第六（京本列第二十六○十一首） 三 易靜
兵發日，霞氣日辰幷（辛本、川本作「兵」）。縱有前程應（京本作「勿」）大戰，逢霞生日應須贏，拗日不宜（京本作「須」）征（辛本、川本作「多精」。甲乙日黃、戊己日黑之類）。
兵要望江南 占霞第六（京本列第二十六○十一首） 四 易靜
觀霞氣（辛本、川本作「氣色」），霞氣日辰裁（京本作「諧」）。兵進前途交戰勝，開疆玉帛積成堆，人馬盡驅來。
兵要望江南 占霞第六（京本列第二十六○十一首） 五 易靜
兵發日，五氣辨灾祥。角姓怕逢霞氣白，羽音黃氣莫禁（京本作「相」）當，宮姓怕青蒼。
兵要望江南 占霞第六（京本列第二十六○十一首） 六 易靜
商音姓，前怕赤霞攔。徴姓黑霞幷黑氣，皆爲鬼賊怕相殘（京本作「攀」），不得視爲閑。
兵要望江南 占霞第六（京本列第二十六○十一首） 七 易靜
城營上，五色氣幷霞。盡是賊（京本作「敗」）軍天預顯，早須爲計好防他（辛本、川本作「警覺較量些」、京本作「警悟較些些」）。否則死如麻。
兵要望江南 占霞第六（京本列第二十六○十一首） 八 易靜
霞與氣，二件或相兼。氣若色黃赤白好，霞如黑色亦（京本作「氣色一」）同占，髣髴在良賢。
兵要望江南 占霞第六（京本列第二十六○十一首） 九 易靜
霞似虎（辛本作「似席」、京本作「與氣」），雲即便（京本作「變」）爲龍。龍虎相交軍必戰（川本、辛本作「勝」），臨時勝負更看風（辛本、川本作「辨誰凶」），逐（辛本、川本作「遂」）我彼軍凶。
兵要望江南 占霞第六（京本列第二十六○十一首） 十 易靜
出軍日，霞氣莫前攔。我後氣來風更順，從他前銳後寬嚴（辛本、川本作「寬」），軍馬獲平安。
兵要望江南 占霞第六（京本列第二十六○十一首） 十一 易靜
攻城寨，先料水清源（首本作「源情」、辛本、川本作「情源」，此從京本）。上有大流堪決灌，不須交刃損兵員，勿縱暴剛權。
兵要望江南 占虹霓第七（京本作「占虹第九」○十一首） 一 易靜
虹霓現，因雨影東西。晨現必當雨未止，晚來東現日光輝，術者細觀之。
兵要望江南 占虹霓第七（京本作「占虹第九」○十一首） 二 易靜
兵行次，虹貫日（京本作「路」）邊傍。禦（京本作「預」）備伏兵前有阻，且須審細自（京本作「更」）商量，移寨避灾殃（辛本、川本、京本作「終不得開疆」）。。
兵要望江南 占虹霓第七（京本作「占虹第九」○十一首） 三 易靜
虹霓現，城寨可攻之。虹（辛本、川本作「蛇」）直入來爲病疫，淺虹兵瘴（京本作「青虹兵戰」）要須知，移寨避灾宜（京本作「危」）。
兵要望江南 占虹霓第七（京本作「占虹第九」○十一首） 四 易靜
虹赤白，盡是阻軍行。若是（京本作「似」）虹橋欄着路，且須盤泊犒（京本作「靠」）軍兵，不久却回程。
兵要望江南 占虹霓第七（京本作「占虹第九」○十一首） 五 易靜
虹入井，盡是敗軍情。或有（京本作「似」）鼠形營上現，忽然交戰血成坑，防（京本作「勿」）撃保城營。
兵要望江南 占虹霓第七（京本作「占虹第九」○十一首） 六 易靜
虹如暈，更復（京本作「或」）似弓形。有若白虹形斷續，兼之五六見城營，皆主血光成（京本作「生」。京本注：「或見五六月」）。
兵要望江南 占虹霓第七（京本作「占虹第九」○十一首） 七 易靜
虹霓見，更或似弓形。有若暈來如斷續，兵興五日定（辛本、川本作「便」）回程。久住必灾成。
兵要望江南 占虹霓第七（京本作「占虹第九」○十一首） 八 易靜
白赤虹，單見色無雙。如氣冲天或橫過，蚩尤旗號動戈鎗，起處必爲殃。
兵要望江南 占虹霓第七（京本作「占虹第九」○十一首） 九 易靜
虹起處，頭尾地侵天。其虹見時非有雨，晴天見者血成川，民更有灾愆。
兵要望江南 占虹霓第七（京本作「占虹第九」○十一首） 十 易靜
白虹見，晝（川本作「盡」）見地侵（辛本、川本作「青」）天。其地一方皆主亂，衆人喧鬧有灾纏，年內應其占。
兵要望江南 占虹霓第七（京本作「占虹第九」○十一首） 十一 易靜
白赤虹，晝（川本作「盡」）見莫興兵。更有虹霓垂軍上，彼軍殺將且須停，動必有灾迍。
兵要望江南 占雨第八（京本列第二○十七首） 一 易靜
凡論雨，二氣是陰陽。升則爲雲降則雨，若逢兵動合灾祥，良將要參詳。
兵要望江南 占雨第八（京本列第二○十七首） 二 易靜
師在道，或始出郊城。雷雨如傾溪澗阻，沐（京本作「淋」）屍凶象不堪行，勿要（辛本、川本作「足」）與天爭。
兵要望江南 占雨第八（京本列第二○十七首） 三 易靜
兵（辛本、川本、京本作「軍」）始進，雨急立成泥。名曰沐（京本作「淋」）屍當立（辛本、川本、京本作「速」）止，別詮吉日與良時，強進必（京本作「有」）凶危。（京本注：軍讖曰：兵行日暴風猛雨，折旗幟不止，此天怒也，不可進兵。待天象和明，別擇日行。）。
兵要望江南 占雨第八（京本列第二○十七首） 四 易靜
軍發日，微雨灑軍（京本作「潤兵」）行。此是潤軍兵（京本作「兵人」）必利，旌旗前指最爲精，所向定須贏。
兵要望江南 占雨第八（京本列第二○十七首） 五 易靜
兵始進，旗幟繞於鎗。半雨半晴霞氣過，且須盤泊好參詳，去即陣難當。
兵要望江南 占雨第八（京本列第二○十七首） 六 易靜
天數日，半雨半兼（川本作「無」）晴。營內有奸謀結叛，先晴後雨叛難成（京本作「擒」），先雨後晴興（京本作「兵」）。
兵要望江南 占雨第八（京本列第二○十七首） 七 易靜
兵（首本作「風」，此從辛本）發日，風雨逆沾人。天意示（辛本作「欲」）知教我記，不須前進恐危身，見陣潰亡軍。（《軍行志》：如行軍見暴風猛雨，倒折旗鎗，大雨不止者，天之怒也，軍不可進。宜待天象和明，別擇日時門戶，軍行方吉也。）。
兵要望江南 占雨第八（京本列第二○十七首） 八 易靜
天雨物，形體不能聲。其分凶灾主兵寇，功臣遭戮國須傾，固守得平平。
兵要望江南 占雨第八（京本列第二○十七首） 九 易靜
天雨血，賢退進邪人。血染金革皆不喜，急移營寨賞三軍，無罪受王刑。
兵要望江南 占雨第八（京本列第二○十七首） 十 易靜
天雨鳥，爪翅及諸般。若在彼軍他主敗，我軍逢此不能安，必見損兵官。
兵要望江南 占雨第八（京本列第二○十七首） 十一 易靜
天雨蛩，在敵不能（辛本作「宜」）攻。或鱉或魚皆凶（首本作「吉」，今從辛本）兆，我軍見者便回程，不動必遭凶。
兵要望江南 占雨第八（京本列第二○十七首） 十二 易靜
天雨毛，主將信邪奸。急宜謹亷須固守，莫將輕慢事非凡，天意報君顏。
兵要望江南 占雨第八（京本列第二○十七首） 十三 易靜
無雲霧，一色見天晴。此象無雲而雨降，謂之天泣事難禁，主帥未安心。
兵要望江南 占雨第八（京本列第二○十七首） 十四 易靜
黑雲現，橫截在天河。見此天河新作換，來朝有雨報君家，此語不曾差。
兵要望江南 占雨第八（京本列第二○十七首） 十五 易靜
天河內，閃電見光明。隨即來朝遭大雨，自然霶霈若盆傾，平地水汪盈。
兵要望江南 占雨第八（京本列第二○十七首） 十六 易靜
月生暈，月暈暈參星。或暈井宿遭雨降，五朝七日不差分，空裏似盆傾。
兵要望江南 占雨第八（京本列第二○十七首） 十七 易靜
密雲現，雨陣黑濃濃。驀地攔前轟霹靂，天雷驚震擁（首本作「攤」，茲從辛本、川本）來攻，有雨不多分。
兵要望江南 占雷第九（京本列第二十五○三十一首） 易靜
。
兵要望江南 占雷第九（京本列第二十五○三十一首） 一 易靜
老陽極，出地變成雷。出聲之先收聲後，此爲灾怪號非時，兵起主荒饑。
兵要望江南 占雷第九（京本列第二十五○三十一首） 二 易靜
占雷法，大怕出非時。皆是守官無政法，酷民枉法有天知，天怒震權威（辛本、川本作「震威摧」）。
兵要望江南 占雷第九（京本列第二十五○三十一首） 三 易靜
兵發日，風吼忽雷鳴。戰馬盡驚旗倒折，前程必有賊來迎，大戰血交幷。
兵要望江南 占雷第九（京本列第二十五○三十一首） 四 易靜
兵發日，雲氣與雷聲。雲趁我軍雷逐後，天威神助大軍行，此去必須贏。
兵要望江南 占雷第九（京本列第二十五○三十一首） 五 易靜
兵發日，雷動我軍營。天助威靈軍得勝，若居彼上我勞軍，審細聽其聲。
兵要望江南 占雷第九（京本列第二十五○三十一首） 六 易靜
冬三月，何事忽雷鳴？只利客居（川本作「軍」）非利主（辛本、川本作「土」），高旗先舉定須贏，後戰必無成。
兵要望江南 占雷第九（京本列第二十五○三十一首） 七 易靜
雷霹靂，樹木及諸般。若在彼軍營寨上，天威殺氣我難當，移寨始爲安。
兵要望江南 占雷第九（京本列第二十五○三十一首） 八 易靜
營寨上，雷止一聲鳴。定是命來應迅速，不然急詔事叮嚀，上將好詳聽。
兵要望江南 占雷第九（京本列第二十五○三十一首） 九 易靜
營郡邑，天上忽雷鳴（辛本、川本作「聲」）。欲似雷鳴還不是（辛本、川本作「似」），多應土地注長（二字據辛本、川本補）傾，否則（辛本、川本作「即」）戰將爭。
兵要望江南 占雷第九（京本列第二十五○三十一首） 十 易靜
兵發日，風送逆雷聲。天意欲將（京本作「顯然」）兵仔細，不宜先舉恐傷危，遇敵恐（京本作「必」）遭摧。（京本注：夫雷霆者，天地之成，震則以驚萬物，兵者尤宜祭之。凡雷霆於將軍士卒，宜擐甲張弦，其兵得天助也。）。
兵要望江南 占雷第九（京本列第二十五○三十一首） 十一 易靜
無雲氣，天色十分晴。驀地一聲如雷響，或如霹靂野鷄驚，龍出沒灾刑。（經曰：「謂之天鼓，亦主兵火。」又曰：「龍出。」）。
兵要望江南 占雷第九（京本列第二十五○三十一首） 十二 易靜
將軍衆，驀地一聲雷。次後幷無雷附矣，將軍兵衆必行之，舉處可先爲。
兵要望江南 占雷第九（京本列第二十五○三十一首） 十三 易靜
春三月，甲子共庚寅。乙丑戊子幷辛卯，雷鳴霹靂恐傷人，大戰月旬驚。。
兵要望江南 占雷第九（京本列第二十五○三十一首） 十四 易靜
將戰次，臨陣有雷聲。從我軍中謀至敵，敵軍必敗我軍贏，反此一同情。
兵要望江南 占雷第九（京本列第二十五○三十一首） 十五 易靜
天陰久，不雨數朝期。忽有雷鳴我軍上，前程得捷便占（辛本、川本作「占便」）宜，反此我軍危。
兵要望江南 占雷第九（京本列第二十五○三十一首） 十六 易靜
雷四起，南北與東西。其勢往還鳴不定，合當迴避不須遲，大戰兩傷之。
兵要望江南 占雷第九（京本列第二十五○三十一首） 十七 易靜
聲渾渾，其勢又圓長。起處來方我軍上，若還征戰定無妨，又助我軍強。
兵要望江南 占雷第九（京本列第二十五○三十一首） 十八 易靜
霹靂震，牙（首本作「手」，茲從辛本、川本）帳震聲雄。忽速搜尋休要住，須知營寨有奸凶，尋覓莫從容。
兵要望江南 占雷第九（京本列第二十五○三十一首） 十九 易靜
密雲見，踴躍若傾河。或（辛本作「忽」）有雷聲先大作，其時有雨也無多，說處莫（川本作「沒」）偏頗（辛本作「說出遍遍無。」）（按：首本此處缺一頁，以下五首據辛本補。）。
兵要望江南 占雷第九（京本列第二十五○三十一首） 二十 易靜
雷忽震，震處衆人驚。若雷又非聲振怒，我軍之上必摧傾，移寨免憂驚。
兵要望江南 占雷第九（京本列第二十五○三十一首） 二十一 易靜
雷聲震，連日不收聲。此象正爲多失信，爲他官吏不能清，天令與人聞。
兵要望江南 占雷第九（京本列第二十五○三十一首） 二十二 易靜
雷震雹，隨即雪空飛。陰氣勝陽因此得，賊臣將起事須疑，主吏損心知。
兵要望江南 占雷第九（京本列第二十五○三十一首） 二十三 易靜
兵發日，雷發我軍中。天助神威兵大勝，若居彼上我軍凶，詳細辨雷轟。
兵要望江南 占雷第九（京本列第二十五○三十一首） 二十四 易靜
兵發日，霞氣與雷聲。霞隨我軍雷隨彼，威感應之我軍停，此去必成功。
兵要望江南 占雷第九（京本列第二十五○三十一首） 二十五 易靜
兵發日，須要識鳴方。雷自我軍營上起，主軍大勝客軍傷，天意助吾祥。（以下七首從京本補。）。
兵要望江南 占雷第九（京本列第二十五○三十一首） 二十六 易靜
兵發日，雷向敵軍鳴。彼勝我輸宜罷戰，不然城寨定遭迍，預計不宜征。
兵要望江南 占雷第九（京本列第二十五○三十一首） 二十七 易靜
軍營內，無雨及無雲。營上忽然雷霹靂，主軍大敗急移營，不爾禍來侵。。
兵要望江南 占雷第九（京本列第二十五○三十一首） 二十八 易靜
占雷兆，初發那方鳴。乾上主興多士卒，坎方大水阻行兵，艮位病臨營。
兵要望江南 占雷第九（京本列第二十五○三十一首） 二十九 易靜
占雷兆，初若震方鳴。決主其年穀高貴，預收糧餉賑軍民，巽上旱灾臨。
兵要望江南 占雷第九（京本列第二十五○三十一首） 三十 易靜
占雷兆，初動在離方。恐有火灾兼旱孽，坤宮損稼總宜禳，兌位起兵忙。
兵要望江南 占雷第九（京本列第二十五○三十一首） 三十一 易靜
商音姓，鳴忌在離方。角姓兌乾宮震巽，羽防坤艮及中央，徴姓坎方殃。（天子出取天子姓，不出只以主將姓幷日干爲主，以八方生尅斷。訣云：甲乙兌乾方，丙丁坎上當。戊己防震巽，庚辛離有殃。壬癸艮坤位，中央總不祥。我尅他軍敗，他尅我軍傷。生他雖用計，生我自投降。上天昭應驗，良將細推詳。）。
兵要望江南 占天第十（十一首） 一 易靜
天之道，爲父又爲君。清靜麗明爲順吉，昏暗陰散缺忠臣，諂佞近王庭。
兵要望江南 占天第十（十一首） 二 易靜
天氣赤，蔭地一般紅。人物盡來如屠血，來兵必戰有災凶，兵敗莫西東。（宋咸淳甲戌七月初六日庚辰酉時，在天有一丈餘高霞，映地如血，當年十二月過江，至丙子納降，江淮軍民遭塗炭。）（按：此條原注爲後人附加。）。
兵要望江南 占天第十（十一首） 三 易靜
天之道，哀響又兼鳴。此處必主興王道，異謀革位少良臣，年內見其因。
兵要望江南 占天第十（十一首） 四 易靜
天之道，其象號乾方。或若分爲於兩半，分常別土亂征傷，人主見憂惶。
兵要望江南 占天第十（十一首） 五 易靜
天之道，忽裂見樓臺。皆主兵荒人世亂，千般祥瑞忽爲災，其怪報人來。（以上五首首本缺，據辛本、川本補。）。
兵要望江南 占天第十（十一首） 六 易靜
天河分，忽若似鎗（辛本、川本作「戟」）尖。兵世當興逢此兆，諸川郡府見憂煎。塗炭遍山川。
兵要望江南 占天第十（十一首） 七 易靜
天色白，慘慘甚昏曚。久陰不雨陰謀事，必爲兵火事難通（「通」字據辛本、川本補）。年內始知蹤（首本作「通」，茲從辛本、川本。）。
兵要望江南 占天第十（十一首） 八 易靜
天忽響，鳴鬧在蒼穹。多是子憂當父感，天鳴臣怒鑒君同，君主可寬刑。
兵要望江南 占天第十（十一首） 九 易靜
天道慘，慘色變深黃。必主大風三二日，船行急止莫徜徉（辛本、川本作「滄洋」），預報與君忙。
兵要望江南 占天第十（十一首） 十 易靜
天忽見，有虹赤紅黃。貫北斗極星還遶，君生賢聖主（辛本作「至」）非常。此事甚相當。
兵要望江南 占天第十（十一首） 十一 易靜
天久旱，無雨水盆流。此是天時雨不潤，不能下降令人憂（辛本、川本作「奔高流」）。
兵要望江南 占日第十一（京本列第六○五十六首） 一 易靜
太陽位，爲主正爲君。兆主國君家國事，通行循度總和平，昏蝕主憂驚。
兵要望江南 占日第十一（京本列第六○五十六首） 二 易靜
日旁氣，赤色若（京本作「似」）懸鐘。所見之時（辛本、川本、京本作「遊所見邊」）須將死，不論春夏與秋冬，所舉總成空。
兵要望江南 占日第十一（京本列第六○五十六首） 三 易靜
日生暈，上下兩重交。必有彼疆亡將過（京本作「軍亡將帥」），中謀獨霸不成韜，終是舉（京本作「起」）鎗刀。
兵要望江南 占日第十一（京本列第六○五十六首） 四 易靜
日左（辛本、川本作「在」）右，白氣若虹交。兆（京本作「即」）主血流成大戰，緣君失政作成妖，無法可禳消。
兵要望江南 占日第十一（京本列第六○五十六首） 五 易靜
日光暈，暈珥有陰風。左右並同爲吉兆，三般變動日時逢（京本作「同」），日月在羅籠。（日邊耳，經曰：日有抱暈於野，皆有降軍降將至也。）。
兵要望江南 占日第十一（京本列第六○五十六首） 六 易靜
日光暈，有暈要須知。闕處預先防（京本作「隄」）備吉，忽然不闕亦（京本作「不」）須疑，三日雨淋漓。
兵要望江南 占日第十一（京本列第六○五十六首） 七 易靜
日中暈，上蓋下爲陰（京本作「纓」）。向暈即凶背暈吉，若無征戰有風聲，霞氣雨還成。
兵要望江南 占日第十一（京本列第六○五十六首） 八 易靜
暈不合，垂在兩邊生（京本作「旁」）。城內有人謀不就，且饒緩慢看軍（京本作「牽」）情，一事也無成。
兵要望江南 占日第十一（京本列第六○五十六首） 九 易靜
暈邊氣，入則外軍贏。隨氣攻之應大勝，忽然內出外軍傾，勝負預先明（京本作「征」）。。
兵要望江南 占日第十一（京本列第六○五十六首） 十 易靜
暈邊珥，一珥喜來生。兩珥欲來相解意，又言敗（川本、辛本、京本作「拜」）將攝公卿，此術甚分明。
兵要望江南 占日第十一（京本列第六○五十六首） 十一 易靜
日月背，順吉背須凶。若背東方西面勝，背西東面獲其功，南北並皆同。
兵要望江南 占日第十一（京本列第六○五十六首） 十二 易靜
占日月，主客要先知。晝把（京本作「犯」）太陽將作主，夜憑星月驗安危，客認（京本作「與」）氣隨時。（日月星爲主，雲霞氣爲客。）。
兵要望江南 占日第十一（京本列第六○五十六首） 十三 易靜
相鬬（京本作「聞」）敵，兩日見分明。必有拔營離寨去，正當日下（京本作「夜」）看拋城，大戰血交幷（京本作「兵」。首本缺此首，茲據辛本、川本。）。
兵要望江南 占日第十一（京本列第六○五十六首） 十四 易靜
相鬭（京本作「聞」）敵，日鬬對城營（京本作「營城」）。交戰血流看主客，必應主敗客軍贏，日度算還生。（辛本、川本注：「算太陽分野。」京本注：「精算太陽分野，在日度算還生第十三首。」）。
兵要望江南 占日第十一（京本列第六○五十六首） 十五 易靜
日中暈，日被白虹穿。天下大兵看即（京本作「帥」）起，又兼烈士報仇冤，奮怒氣沖天。（荆軻入秦時有此兆。）。
兵要望江南 占日第十一（京本列第六○五十六首） 十六 易靜
兵發日，日偶蝕幷虧。莫往前程尋大戰，天垂威（辛本、川本作「戒」）象遣（京本作「上天垂象欲」）人知，去則將難歸。
兵要望江南 占日第十一（京本列第六○五十六首） 十七 易靜
冠纓日（京本作「者」），日上即爲冠。右（京本作「在」）下爲纓擎捧日，冠爲喜兆將須歡，纓則將心攢。
兵要望江南 占日第十一（京本列第六○五十六首） 十八 易靜
兩日鬬，少時（京本作「小將」）及明朝。倘或必（辛本、川本、京本作「忽」）聞如此兆，外藩草莽競（京本作「盡」）興妖，進步即嚎啕（辛本、川本作「疾兵消」）。
兵要望江南 占日第十一（京本列第六○五十六首） 十九 易靜
日邊氣，如杵赤而明。既顯不當軍將出，執迷堅往損其兵，一半不回程。
兵要望江南 占日第十一（京本列第六○五十六首） 二十 易靜
日旁暈，狀若死蛇圍。其兆主（京本作「生」）災先舉（京本作「損」）將，師徒半出不能回，宜改（京本作「後」）擁師歸。（此首首本缺，據辛本、川本。）。
兵要望江南 占日第十一（京本列第六○五十六首） 二十一 易靜
日邊暈，抱日一邊生。順抱敵人須可撃，還如逆抱戰無贏，隨衆（京本作「象」）舉其兵。
兵要望江南 占日第十一（京本列第六○五十六首） 二十二 易靜
日下氣，赤氣列三層。天下流亡兵競起，黎民失業禍災生，鹿走霸圖爭。
兵要望江南 占日第十一（京本列第六○五十六首） 二十三 易靜
日四耳，多在四隅邊。宮闕儲君生太子，歡欣期降定三年，人馬罷征權。
兵要望江南 占日第十一（京本列第六○五十六首） 二十四 易靜
日中氣，上下黑衝過。長子建謀興大逆，速當根究莫蹉跎，遲便舉（京本作「起」）干戈。
兵要望江南 占日第十一（京本列第六○五十六首） 二十五 易靜
兩陣近，青氣日邊生。其狀分明如半月，順其形氣速前征，交戰必須贏。
兵要望江南 占日第十一（京本列第六○五十六首） 二十六 易靜
太陽畔，八字氣分明。下若鹿麞形勢走，將亡兵潰禍災生，固守保關營。
兵要望江南 占日第十一（京本列第六○五十六首） 二十七 易靜
太陽畔，雲氣傘張形。又若飛烟星在（辛本、川本、京本作「影」）裏，火星傍出血成坑，堅守不宜行。
兵要望江南 占日第十一（京本列第六○五十六首） 二十八 易靜
太陽畔，突出泰山端。紫氣盤旋供（辛本、川本作「俱」）不散，城中軍勝賊當殘，臨陣審詳看。
兵要望江南 占日第十一（京本列第六○五十六首） 二十九 易靜
太陽畔，氣蓋（京本作「貫」）日當中。白色東西連卯酉，主憂社稷（京本作「宗社」）重災凶，改號任神龍。（龍名曰喪門。）。
兵要望江南 占日第十一（京本列第六○五十六首） 三十 易靜
太陽畔，九曜旋（辛本、川本、京本作「簇」）於邊。似火如燈光爛爛（京本作「燁燁」），九州大亂水滔天（京本作「血流川」），王道苦（京本作「若」）憂煎。（又主兵戈。）。
兵要望江南 占日第十一（京本列第六○五十六首） 三十一 易靜
太陽畔，牛鬬競爭時。更有傍邊持戟立，戟人無首影依稀，宗廟必傾危。（首本此首兩收，前二句一作「太陽鬬，競與日爭時」。）。
兵要望江南 占日第十一（京本列第六○五十六首） 三十二 易靜
太陽畔，如幕（京本作「蔓」）又如花。相繼相連不間（京本作「黏不」）斷，嬪妃皇后亂其家，術士見生涯。
兵要望江南 占日第十一（京本列第六○五十六首） 三十三 易靜
太陽畔，氣如剪刀形。更有散花桃杏（京本作「李」）雜，君王失政后妃稱（京本作「嗔」），鮮潔（京本作「解結」）愈爲精。
兵要望江南 占日第十一（京本列第六○五十六首） 三十四 易靜
太陽畔，氣若璧形圓。其影團圓（京本作「團」）如暈色，羣（京本作「郡」）邦臣下反（京本作「反主」）謀專，奪我境邊田。（主小臣謀反分國。京本注：「主小臣謀叛分國侵奪之事。」）。
兵要望江南 占日第十一（京本列第六○五十六首） 三十五 易靜
太陽畔，一樹蒂根成。兩（京本作「雨」）氣橫生成長拽出，殺君自縊叛臣情，隨帝應其徴。
兵要望江南 占日第十一（京本列第六○五十六首） 三十六 易靜
太陽畔（京本一作「時」），如鼠樹枝（京本一作「林」）間。又似雞形雙（京本一作「頭」）翅舉（京本作「頤頸勢」），看（京本作「舉」）看洪水作爲（京本作「危」）難，移寨向（京本作「上」）高山。（京本此首兩見。）。
兵要望江南 占日第十一（京本列第六○五十六首） 三十七 易靜
太陽畔，帆幔氣堪疑。又若破船來向（京本作「泊」）岸，仍居乾位帝京基（辛本、川本作「隳」、京本作「墮」），帆落勢傾時（京本作「危」）。
兵要望江南 占日第十一（京本列第六○五十六首） 三十八 易靜
太陽畔，五色氣鮮（京本作「祥」）明。下有奔麞形象具，忠臣遭戮又妖興（京本作「兵」），不可不留情。
兵要望江南 占日第十一（京本列第六○五十六首） 三十九 易靜
太陽畔，十字在中張，大禍欲來先露兆，奸凶懷恨（京本作「詐」）作妖祥，齋醮早消禳。
兵要望江南 占日第十一（京本列第六○五十六首） 四十 易靜
太陽畔，氣色似人兵。若在離邊移寨上，君王易代表臨坰，賢者得其情。
兵要望江南 占日第十一（京本列第六○五十六首） 四十一 易靜
太陽畔，兩手在其傍。更有金星圓出現，后妃作孽亂生狂，乾地（京本作「帝」）應其殃。（乾符六年二月十八日午時現。京本「乾符」前有「唐禧宗」三字。）。
兵要望江南 占日第十一（京本列第六○五十六首） 四十二 易靜
太陽畔，舉手若兩（京本作「首若雙」）分。或作箒形居兩手，君王帝位欲分更，不散決然成。（辛本、川本、京本注：「氣現久不散，其殃必應。」）。
兵要望江南 占日第十一（京本列第六○五十六首） 四十三 易靜
太陽畔，青氣散如飛。變作雁行分勢列，外邦小國賊臣欺，謀反禍相隨。
兵要望江南 占日第十一（京本列第六○五十六首） 四十四 易靜
太陽畔，若對斗牛間。更有一虹迎面見，三公流國戰無還，遷改莫辭難。（京本注：「國主政權應自失。」）。
兵要望江南 占日第十一（京本列第六○五十六首） 四十五 易靜
日邊氣，皆應在蚩尤。申酉且須看獬豸，喪門申未午時求，見處便堪愁（京本作「憂」）。。
兵要望江南 占日第十一（京本列第六○五十六首） 四十六 易靜
日之外，有耳兩邊生。必有和通同好事（辛本、川本作「善」，京本作「同通好喜」），兩軍不戰結歡欣（京本作「情」），四海得安寧。
兵要望江南 占日第十一（京本列第六○五十六首） 四十七 易靜
青天象，日月氣來衝。北面氣衝北面旺，南衝南旺任（川本、辛本、京本作「認」）西東，取此以爲宗（川本、辛本、京本作「蹤」）。
兵要望江南 占日第十一（京本列第六○五十六首） 四十八 易靜
日色異，黃赤病之源。色若白時多死兆，更兼兵起禍凶年（京本作「連」），疾疫湊來纏。
兵要望江南 占日第十一（京本列第六○五十六首） 四十九 易靜
日五色，或有氣稜層（京本作「稜」）。其分國王權政失，躭迷酒色損生靈，修德滅奢矜。
兵要望江南 占日第十一（京本列第六○五十六首） 五十 易靜
日紫色，名曰疾萎蕤。其分起兵多喪敗，且宜修德厭天機，勿起（京本作「忽即」）禍當時。
兵要望江南 占日第十一（京本列第六○五十六首） 五十一 易靜
日有耳，兩耳戰均平。厚處必贏軍占取，一邊有耳一邊贏，無戰喜交兵。
兵要望江南 占日第十一（京本列第六○五十六首） 五十二 易靜
日色青，其分國堪傷。或似火光兼火影，皆爲災亂殄忠良，防備賊臨疆。
兵要望江南 占日第十一（京本列第六○五十六首） 五十三 易靜
日生暈，須有暈形圓。其形如暈圓其圓（辛本、川本作「圓圓背」），皆主邦臣（辛本、川本作「那邦臣子」）叛謀專，奪取境邊田。
兵要望江南 占日第十一（京本列第六○五十六首） 五十四 易靜
日四耳，頂上即爲冠。兩下爲纓須盡日，下爲履象不爲權，回報日須端。（經曰：「日上爲冠，下爲履，兩下爲耳，長而爲纓，朝抱日吉。」）。
兵要望江南 占日第十一（京本列第六○五十六首） 五十五 易靜
太陽位，下復見形圓。便若白來其色黑，王更國變別憂權，一日見憂煎。
兵要望江南 占日第十一（京本列第六○五十六首） 五十六 易靜
日出現，便若似（川本作「是」）臙脂。蔭（辛本作「映」）地滿天血如染，此爲天（川本作「大」）殺苦軍權，七日雨平川。（無雨主火災。）。
兵要望江南 占月第十二（京本列第七○二十三首） 一 易靜
太陰位，爲后又爲臣。凡有象形凶吉定，行兵主帥要知明，一一細分清（辛本、川本作「情」）。
兵要望江南 占月第十二（京本列第七○二十三首） 二 易靜
占圓月，下小彼軍多。若總（京本作「見」）大時占我衆（京本作「勝」），全（京本作「總」）無大小亦相和，青白定（京本作「早」）回戈。
兵要望江南 占月第十二（京本列第七○二十三首） 三 易靜
出軍夜，看月好參詳。有兔主人占大勝，兔無反（京本作「無兔還」）是客軍強，仔細審形相（京本作「須要細端詳」）。
兵要望江南 占月第十二（京本列第七○二十三首） 四 易靜
占夜月，五色氣相當。此是（京本作「時」）交兵須謹（京本作「警」）慎，直須拚（京本作「挨」）得賞兒郎，慳吝必相傷。
兵要望江南 占月第十二（京本列第七○二十三首） 五 易靜
太陰內，有暈使人驚。其象分明如刀字（京本作「刃」），奸臣謀反事將成，密究速加刑（京本作「庶無凶」）。
兵要望江南 占月第十二（京本列第七○二十三首） 六 易靜
守彼壘，吾督將須攻。月色無光灰（京本作「如」）粉樣，拔城不過一旬中，守將亦須凶。
兵要望江南 占月第十二（京本列第七○二十三首） 七 易靜
看夜月，五色氣相衝。皆（京本作「此」）是將災宜（京本作「須」）謹慎，直須重賞宴軍中，堅執禍相逢。
兵要望江南 占月第十二（京本列第七○二十三首） 八 易靜
月生暈，厚薄四方停。此是三軍均力象，一邊有抱一（辛本、川本、京本作「抱」）邊贏，順抱若神兵。
兵要望江南 占月第十二（京本列第七○二十三首） 九 易靜
月生暈，暈有珥兼生。將有火（京本作「大」）災難閃避，三朝有雨得安寧，無雨禍還（京本作「須」）成。
兵要望江南 占月第十二（京本列第七○二十三首） 十 易靜
月生暈，暈內有流星。當有貴人奔出走。客星入側將當驚，國亦不安寧。
兵要望江南 占月第十二（京本列第七○二十三首） 十一 易靜
月如赭，莫戰最爲良。若或不依（京本作「不依言」）須見敗，客軍得勝主軍傷，宜且守封疆。（京本注：「先出客，後出主。」）。
兵要望江南 占月第十二（京本列第七○二十三首） 十二 易靜
相鬬敵，月滿色無光。客勝主衰（京本作「虧」）須謹慎，忽然交戰主難當，城內欲投降。
兵要望江南 占月第十二（京本列第七○二十三首） 十三 易靜
雙月現，現則有兵荒。兩兩三三俱荒亂（辛本、川本、京本作「亂出」），當其現處有（辛本、川本、京本作「競」）猖狂，人馬兩（京本作「死及」）逃亡。
兵要望江南 占月第十二（京本列第七○二十三首） 十四 易靜
兩月鬬，侯景犯梁朝。倘或遭逢如此兆，外藩（京本作「番」）雄略（京本作「客」）有謀韜，俱廢若（京本作「永」）冰消。
兵要望江南 占月第十二（京本列第七○二十三首） 十五 易靜
兵在外，月色（辛本、川本作「蝕」、京本作「食」）八分強。軍欲還鄉須（京本作「休」）罷戰，忽然蝕盡倒城亡，將死向郊（京本作「饑」）荒。
兵要望江南 占月第十二（京本列第七○二十三首） 十六 易靜
太平夕（京本作「久」），月破作三分。四海荒荒興逆叛，都緣人主寵奢昏（京本作「民」），草寇輒稱尊。
兵要望江南 占月第十二（京本列第七○二十三首） 十七 易靜
月黃色，分野現明光。此是將軍遷（京本作「還」）職象，彼師我衆兩無傷。各自守封疆。
兵要望江南 占月第十二（京本列第七○二十三首） 十八 易靜
月邊氣，其象若羣猪。羽姓將軍兵大吉，宮商角徴不占拘（京本作「推」），把捉顧方隅。
兵要望江南 占月第十二（京本列第七○二十三首） 十九 易靜
十五夜，月缺不團圓。一面凸凹三兩處，近臣怪（辛本、川本作「懷」）怨（京本作「懷恨」）奪君權，急究反情原。
兵要望江南 占月第十二（京本列第七○二十三首） 二十 易靜
金入月，星朗月無光。星蝕太陰臣造逆，月明星暗將身（辛本、川本作「星」）亡。星沒客軍傷。
兵要望江南 占月第十二（京本列第七○二十三首） 二十一 易靜
金與月，俱出在西方。星北北方軍必勝，星南南面將身（辛本、川本作「星」）強，月白（辛本、川本作「向」）將兵亡。
兵要望江南 占月第十二（京本列第七○二十三首） 二十二 易靜
金月暈，星暗月昏昏。客必敗亡須好認，木星三暈將（辛本、川本、京本作「宰」）臣奔。天象顯然分。
兵要望江南 占月第十二（京本列第七○二十三首） 二十三 易靜
月有暈，白虹向中穿。天下大兵看即起，更兼壯士執仇冤，大（辛本、川本作「日」）怒氣衝天。
兵要望江南 占星第十三（京本列第五○四十三首） 一 易靜
兵要法（京本作「訣」），爲主認星辰。伏逆遲留（京本作「留時」）須固守，更看金（京本作「堪全」）現便（京本作「使」）宜行，俱伏兩均平。
兵要望江南 占星第十三（京本列第五○四十三首） 二 易靜
兵要訣，爲主（京本作「客」）認金星。若也伏藏休動作，逆行逆戰亦均平，順則最宜行。（星退宜退，星進宜進。）。
兵要望江南 占星第十三（京本列第五○四十三首） 三 易靜
金與火，統帥識星無。須算（辛本、川本作「等」）行藏知決勝，何須堅執講星孤，諸事細參圖。
兵要望江南 占星第十三（京本列第五○四十三首） 四 易靜
土星合，相犯必爲災。分野居（京本作「老」、辛本作「若」）當須有事，本藩太守禍之胎，修德免災（京本作「殃」）來。
兵要望江南 占星第十三（京本列第五○四十三首） 五 易靜
三星聚，晉宋爲居（辛本、川本作「兼」、京本作「衛兼」）唐。此地將軍須就獄，總兵主帥作猖狂，斬首獻明（京本作「君」）王。
兵要望江南 占星第十三（京本列第五○四十三首） 六 易靜
四星聚，平地（辛本、川本、京本作「帝」）會張星。王莽赤眉兵造起，後來光武掃餘（京本作「除」）兵，晉魏也曾更（京本作「經」）。
兵要望江南 占星第十三（京本列第五○四十三首） 七 易靜
五星聚，漢祖得其時。秦滅漢兵東井會，君王起事合天機，星會尾如（京本作「聚尾和」）箕。
兵要望江南 占星第十三（京本列第五○四十三首） 八 易靜
星落寨，爲將恐遭殃。宜速移營方見吉，堅強舊所必凶傷，天降禍相（辛本、川本、京本作「難」）當。
兵要望江南 占星第十三（京本列第五○四十三首） 九 易靜
星相打，攻守兩茫茫（京本作「忙忙」）。遇戰血流交滿野（京本作「遇賊血流郊野滿」），攻城不下好隄防，宴犒賞兒郎。
兵要望江南 占星第十三（京本列第五○四十三首） 十 易靜
金星畔，邊有小星侵。相去不過咫尺遠，客軍當敗將消沉，兵罷只如今。（凡金星爲將星，專主兵權兆。京本注：「金星專主兵權之事。」）。
兵要望江南 占星第十三（京本列第五○四十三首） 十一 易靜
金星（京本作「行」）疾，急戰定應（京本作「須」）贏。行若緩時須固守，星高攻（京本作「遠」）戰有功名，低害（京本作「則」）莫深征。
兵要望江南 占星第十三（京本列第五○四十三首） 十二 易靜
金芒角（京本作「金星落」），隨角出軍征。若有焰光如掃箒，亦名天狗食妖兵，其下血成坑。（如螻赴水，其下必敗。）。
兵要望江南 占星第十三（京本列第五○四十三首） 十三 易靜
占星宿，伏現在西東。星若近南南必勝，忽然近北北宜攻，專祖此爲宗（辛本、川本作「蹤」）。
兵要望江南 占星第十三（京本列第五○四十三首） 十四 易靜
金星出，出在卯中央。東面兵強莫（京本作「休」）與戰，西出西方不可當（京本作「出西面酉酉難當」），勿與動鋒鎗（辛本、川本作「鬬刀鎗」，京本作「勿與鬬鋒芒」）。
兵要望江南 占星第十三（京本列第五○四十三首） 十五 易靜
金西伏，木（京本作「未」）出現東方。軍在西南休進戰，二星同出現東方，西若戰須亡。（或水或木星。）。
兵要望江南 占星第十三（京本列第五○四十三首） 十六 易靜
金東伏，木（京本作「未」）出現西方。東北二方須敗走，忽然同出在西方（京本作「現在旁」），東面不能當。
兵要望江南 占星第十三（京本列第五○四十三首） 十七 易靜
同伏現，相去尺餘同。交戰將兵須有應，水居月上戰應先（京本作「鬬」），月內必師還。（水在月上也。）。
兵要望江南 占星第十三（京本列第五○四十三首） 十八 易靜
欃星現，分野在（京本作「出」）何方。若是正臨災在即，忽然頭尾也遭殃，仁德可脩禳。
兵要望江南 占星第十三（京本列第五○四十三首） 十九 易靜
星一箇，無尾赤（京本作「亦」）兼青。直下落來營寨上，急須遷去別爲營，此地定無成。
兵要望江南 占星第十三（京本列第五○四十三首） 二十 易靜
金晝現，名號是經天。其分用兵兵必罷，未曾動處却兵連，人馬滿郊田。（已動敗，未動易政。）。
兵要望江南 占星第十三（京本列第五○四十三首） 二十一 易靜
星晝隕，聲震響如雷。赤白或長三五丈，忽然更有小星陪，軍勢若寒灰。
兵要望江南 占星第十三（京本列第五○四十三首） 二十二 易靜
星晝隕，其地定爲災（京本作「其下地殃危」）。必有火焚軍寨柵，兼防將士涉沙泥（京本作「垝」），移寨（京本作「去」）莫徘徊。
兵要望江南 占星第十三（京本列第五○四十三首） 二十三 易靜
軍營內，斗大墜星來。或是作聲長數丈，其間大戰將星移（京本作「身摧」），急去免災危。（京本注：「孔明、祖逖，皆有此兆。」）。
兵要望江南 占星第十三（京本列第五○四十三首） 二十四 易靜
軍營內，星隕落其間。拽尾或長三五尺（辛本、川本、京本作「丈」），皆爲敗陣（辛本、川本、京本作「證」）莫（京本作「欲」）相殘，急去免災（京本作「凶」）奸。（孔明、祖逖皆有此兆。）。
兵要望江南 占星第十三（京本列第五○四十三首） 二十五 易靜
軍營內，星隕作驢鳴（京本作「形」）。兆是（京本作「此兆」）敗軍幷殺將，便須移寨不須（京本作「當返不當」）停，天意甚分明。。
兵要望江南 占星第十三（京本列第五○四十三首） 二十六 易靜
營寨內，星火殞其中。芒角光明兼（京本作「並」）曳尾，急須移寨避災凶，不去禍重重。
兵要望江南 占星第十三（京本列第五○四十三首） 二十七 易靜
出軍法，夜與日相殊。彼上有光（京本作「星」）兼月朗，我軍上面暗稀疎，進戰決成輸。
兵要望江南 占星第十三（京本列第五○四十三首） 二十八 易靜
星晝隕，分作二三星。此是兵戈將欲動，須防敵國別來侵（京本作「必來爭」），陰賊逆謀生。
兵要望江南 占星第十三（京本列第五○四十三首） 二十九 易靜
吾守壁，月內一星明。必是外奸來入壘，期于半夜害吾城，搜（京本作「招」）捉審奸情。
兵要望江南 占星第十三（京本列第五○四十三首） 三十 易靜
提大衆，欲打破城牆。月左（京本作「上」）有星占上角，城中賢將有謀方，速退莫施張。
兵要望江南 占星第十三（京本列第五○四十三首） 三十一 易靜
敵守壘，我力有餘攻。月下有星相近駐，彼城奸欲亂吾中，門戶審其蹤。
兵要望江南 占星第十三（京本列第五○四十三首） 三十二 易靜
圍彼久，月背一星隨。壁（京本作「城」）內敵人謀走北，其城沉潰不須摧，捷報凱歌回。
兵要望江南 占星第十三（京本列第五○四十三首） 三十三 易靜
觀敵壘，月背有（辛本、川本、京本作「見」）三星。狀若連珠敵便遁，不須攻打自安平，撫衆勿殘生。
兵要望江南 占星第十三（京本列第五○四十三首） 三十四 易靜
軍馬進，月畔見三星。形似三星將月捧，攻城（京本作「圍」）不下戰無成，擇地設營停（京本作「再安營」。候過旬日，別看氣候。）。
兵要望江南 占星第十三（京本列第五○四十三首） 三十五 易靜
攻彼（京本作「破」）壘，月下見（京本作「列」）三星。城內詐降設（京本作「施」）巧計，急當準（京本作「整」）備出（京本作「突」）師征，莫信詐爲誠。
兵要望江南 占星第十三（京本列第五○四十三首） 三十六 易靜
圍彼壘，月角露三星。亦（京本作「形」）類三台侵抱月，其城難取枉亡（京本作「勞」）兵，別處設謀贏。
兵要望江南 占星第十三（京本列第五○四十三首） 三十七 易靜
彗星見，出在（京本作「自」）月旁邊。必有弒君幷殺父，國中紛擾禍相連，更主易桑田。
兵要望江南 占星第十三（京本列第五○四十三首） 三十八 易靜
金臨水（辛本、川本作「本」），三五寸金分。少婦合憂生哭泣，又見鬬將見災凶，偏將喪郊中。
兵要望江南 占星第十三（京本列第五○四十三首） 三十九 易靜
星墜地，鳴下似雷聲。著把（辛本、川本作「地」）更（辛本、川本作「便」）如焚薪狀，此爲天狗食人民。百日見災生。。
兵要望江南 占星第十三（京本列第五○四十三首） 四十 易靜
慧星現，但看出何方。定主國君喪性命，不過百日見驚亡，減（辛本、川本作「咸」）滅在君王。
兵要望江南 占星第十三（京本列第五○四十三首） 四十一 易靜
太白犯，昴畢二星纏。定主逆臣謀國主，馬奔人走喪中原，入昴赦人原。
兵要望江南 占星第十三（京本列第五○四十三首） 四十二 易靜
金與水，二曜若侵凌。定主破軍幷殺將，水居（首本作「君」，茲從辛本、川本）金上客軍贏，在下主和平。
兵要望江南 占星第十三（京本列第五○四十三首） 四十三 易靜
慧星現，從斗向南行。經過垣牆天市界，外邊兵寇界相臨，損將血成坑。
兵要望江南 占北斗第十四（京本作「占斗第四」○十六首） 一 易靜
凡北斗，斗乃衆星魁。天上衆星難相犯，若來相犯有災危，占候者須知。
兵要望江南 占北斗第十四（京本作「占斗第四」○十六首） 二 易靜
斗口內，慧現出光芒。海內兵戈俱大起，江河流絕業成（京本作「田」）荒，民作甲兵糧。
兵要望江南 占北斗第十四（京本作「占斗第四」○十六首） 三 易靜
北斗內，穿出慧星輝。國內主君邊寨（京本作「塞」）將，陰謀惡黨起旌麾（京本作「強圍」），着意謹防危。
兵要望江南 占北斗第十四（京本作「占斗第四」○十六首） 四 易靜
北斗下，氣若破車輪。白色漸生侵口內，饑荒不稔寇成羣，餘荒不堪論。
兵要望江南 占北斗第十四（京本作「占斗第四」○十六首） 五 易靜
黑色氣，守定斗口邊。父子相吞天下歉，水渰城郭少乾田，災害四方傳。
兵要望江南 占北斗第十四（京本作「占斗第四」○十六首） 六 易靜
占北斗，第一是妖星。却（京本作「都」）要分明軍（辛本、川本、京本作「君」）始吉，忽然不現衆星明。主將落奸情。（妖星乃貪狼星也。）。
兵要望江南 占北斗第十四（京本作「占斗第四」○十六首） 七 易靜
占北斗，夜夜白霞遮。不過七旬兵大起，橫屍千里臥如麻，忌戰日西斜。（斗爲主，霞爲客，有索戰，不可出。京本「有索戰」作「酉未來索戰」。）。
兵要望江南 占北斗第十四（京本作「占斗第四」○十六首） 八 易靜
占北斗，黃（辛本、川本、京本作「紫」）氣在其中。吉（京本作「喜」，辛本、川本作「有」）事欲來君且記，不過旬日（京本作「逾三月」）喜重重，萬姓賀堯風。。
兵要望江南 占北斗第十四（京本作「占斗第四」○十六首） 九 易靜
占北斗，赤氣在其中。萬萬雄風（辛本作「師」、川本作「帥」、京本作「兵」）徒（京本作「多」）費力，攻城盡死不成功，枉把庫厫空。
兵要望江南 占北斗第十四（京本作「占斗第四」○十六首） 十 易靜
占北斗，兼有小星多。天下不安人失業，荒涼米貴遞相磨，處處動干戈。
兵要望江南 占北斗第十四（京本作「占斗第四」○十六首） 十一 易靜
青蒼氣，漸入斗心中。定有賊來侵郡邑（京本作「縣」），不然裨將欲謀凶，大忌是三冬。
兵要望江南 占北斗第十四（京本作「占斗第四」○十六首） 十二 易靜
占北斗，明閃電光輝。定主好人初出世，輔賢明德助人君，此兆即非輕。
兵要望江南 占北斗第十四（京本作「占斗第四」○十六首） 十三 易靜
占北斗，太白入其中。定主將軍逢戰死，城營難守亂人民，大小在（辛本、川本作「走」）西東。（太白入斗，將星入度也。）。
兵要望江南 占北斗第十四（京本作「占斗第四」○十六首） 十四 易靜
黑雲氣，夜散（辛本、川本作「蔽」）星斗中。如此三朝當有雨，急須準備候天情（辛本作「晴」），此理甚分明。
兵要望江南 占北斗第十四（京本作「占斗第四」○十六首） 十五 易靜
占北斗，忽直或伸之。衝入斗中奸事有，犯其星位各占之，術士亦須知。
兵要望江南 占北斗第十四（京本作「占斗第四」○十六首） 十六 易靜
占北斗，通夜黑雲遮。定主來朝須有雨，急披雨笠候天涯，應兆不能差。
兵要望江南 占地第十五（二十一首） 一 易靜
地之道，與月一般稱。
兵要望江南 占地第十五（二十一首） 二 易靜
統軍帥，下寨要安營。先是須知吉凶地，莫令誤地損兵軍，此理要精明。
兵要望江南 占地第十五（二十一首） 三 易靜
地名好，川破不堪安。大路叉中休下寨，伏屍古墓見多般，將帥要知言。（主虛驚，賊來破寨。）。
兵要望江南 占地第十五（二十一首） 四 易靜
山窄地，泣滴莫安營。兩路中間休立寨，龍頭（辛本、川本作「勿投」）天竈怎持兵，仔細與軍（辛本、川本作「君」）尋。（天竈者，大谷之口；龍頭者，大山之端。）。
兵要望江南 占地第十五（二十一首） 五 易靜
戰場地，古廟與靈壇（首本作「臺」，茲從辛本、川本）。攻破城營移（辛本、川本作「遺」）故地，盡言凶敗與傷殘，細說與軍（辛本、川本作「兵」）官。
兵要望江南 占地第十五（二十一首） 六 易靜
山谷中，下寨忌逢之。前高後下居之險，地無草木主憂疑，明將總須知。
兵要望江南 占地第十五（二十一首） 七 易靜
大驛路，前後總須疑。或在高崗或在（辛本、川本作「近」）水，長深溪澗最無疑，下寨得便宜。
兵要望江南 占地第十五（二十一首） 八 易靜
營已下，須識有災非。地上忽生諸怪類，往來天象看來情，主將要知因。
兵要望江南 占地第十五（二十一首） 九 易靜
占其地，毛羽忽然生。必主人君遭厄難，大兵侵國亂朝廷，百事應憂驚。
兵要望江南 占地第十五（二十一首） 十 易靜
田地上，忽然便生毛。處處盡生人總見，此爲謀逆血流郊，百日主凶妖。
兵要望江南 占地第十五（二十一首） 十一 易靜
城營內，火焰忽然（京本作「生」）光。將士敗亡看在速，急須移寨（京本作「轉」）免災殃，不去禍難當。
兵要望江南 占地第十五（二十一首） 十二 易靜
城忽裂，必主起干戈。山中地或如雷吼，敵軍來時看（辛本、川本作「速探」）如何，急避莫蹉跎。
兵要望江南 占地第十五（二十一首） 十三 易靜
營寨（京本作「砦」）地，泉水及生塵。有戰不離於月內，早排兵甲敵邊隣，移寨避災迍。（先移後戰。）。
兵要望江南 占地第十五（二十一首） 十四 易靜
城營（京本作「營內」）地，無故動還搖。大戰必應於歲月（京本作「內」，幷注：「城年營月也。」）直須移（京本作「離」）寨禍應消，不去（京本作「出」）將身招。
兵要望江南 占地第十五（二十一首） 十五 易靜
城營內，地動起兵戈。且早移營於吉地（辛本、川本作「福上」），不然刑禍將身多，陣敗（辛本、川本、京本作「破」）自消磨。
兵要望江南 占地第十五（二十一首） 十六 易靜
城營内，忽見地生毛。所統精兵當便起，須臾不去禍應遭，禳醮保功勞。
兵要望江南 占地第十五（二十一首） 十七 易靜
城營內，地上起錢（京本作「殘」）花。有似馬蹄同此兆，移營擁（京本作「各營勇」）士定歸家，應驗決無差。。
兵要望江南 占地第十五（二十一首） 十八 易靜
城營內，地忽現（辛本、川本、京本作「陷」）崩摧。禍結兵連緣此兆，移營脩義滅（京本作「速修仁義免」）凶災，不信將身推（京本作「危」）。
兵要望江南 占地第十五（二十一首） 十九 易靜
城營內，忽見地生丹（京本作「忽有土崩塌」）。敵騎欲來衝突我，差人截路莫輕閑（京本作「待莫輕看」），移寨庶幾安（辛本、川本作「倚亭關」）。
兵要望江南 占地第十五（二十一首） 二十 易靜
城營內，花草忽然生。急出莫令軍疾病，經旬不動將身傾，智士（京本作「勇」）切須明。
兵要望江南 占地第十五（二十一首） 二十一 易靜
城營內，地上忽然（京本作「生」）黃。五穀或生幷地長（京本作「忽然生遍地」），將軍祿位福無疆，士馬樂（京本作「亦」）安康。。
兵要望江南 占樹第十六（五首） 一 易靜
城（京本作「營」）中樹，忽然總萎黃。威氣（京本作「風」）助吾軍必勝，陰神祐我必成強，主將喜非常。
兵要望江南 占樹第十六（五首） 二 易靜
營側畔，樹木自崩摧。若近軍前師敗辱，不然近彼賊（京本作「彼戰必」）衝來，移去免凶災。
兵要望江南 占樹第十六（五首） 三 易靜
諸樹木，花發不當時。營內見之須速備（京本作「避」），定知賊衆欲來圍，移寨免災危。
兵要望江南 占樹第十六（五首） 四 易靜
營寨內，樹本被雷驚。或是震傷人與物，此爲傷敗被天嗔，移寨免憂心。
兵要望江南 占樹第十六（五首） 五 易靜
諸樹木，忽地出奇枝。異花奇葉人罕見，必生異事報軍（辛本、川本作「君」）知，將帥看修爲。
兵要望江南 占蜂第十七（京本列第十一○五首） 一 易靜
軍營內，蜂衆泊於營。兵（京本作「軍」）欲動移應不久，修磨器甲莫教停，總令便須行。
兵要望江南 占蜂第十七（京本列第十一○五首） 二 易靜
軍行次，蜂蝶接連來。定有伏兵居草莽（辛本、川本、京本作「澤」），好防林木與山崖，先探保無災。
兵要望江南 占蜂第十七（京本列第十一○五首） 三 易靜
軍下寨，蜂蝶遍天飛，防有賊來攻我寨，急（首本作「忽」，茲從辛本、川本）須固守莫遲回，主將要先知。
兵要望江南 占蜂第十七（京本列第十一○五首） 四 易靜
軍營內，蜂惡亂叮（辛本、川本作「呵」）人。或是反軍與謀將，必然軍將有灾危，謹守賊欺追（辛本、川本作「追欺」）。。
兵要望江南 占蜂第十七（京本列第十一○五首） 五 易靜
軍營內，蜂子遍飛遊。必主將軍多口舌，若還移寨沒災危，記此在心機。
兵要望江南 占鼠第十八（京本列第十○十首） 一 易靜
占見鼠，其物夙名虛。主盜主奸皆主賊，若來爲怪將兵虞，不信禍難除。
兵要望江南 占鼠第十八（京本列第十○十首） 二 易靜
逢見鼠，白色是金精。若順軍行軍大勝，逆軍來者禍相（京本作「灾」）生，凶吉甚分明。
兵要望江南 占鼠第十八（京本列第十○十首） 三 易靜
逢赤鼠，來往在軍前。此是伏軍（京本作「兵」）藏詭計，搜尋斜谷道旁邊，急備莫遲延。
兵要望江南 占鼠第十八（京本列第十○十首） 四 易靜
軍營內，鼠咬屋椽楹。或見（辛本、京本作「向」）壁間搬出土，移營在近改遷寧，排備向前程。
兵要望江南 占鼠第十八（京本列第十○十首） 五 易靜
軍營內，行鼠尾舒前。將（京本作「軍」）主有災須醮謝，夜深谷口（京本作「各各」、辛本、川本作「谷谷」）罷戈（京本作「兵」）鋋，太白（京本作「天似」）報人言。
兵要望江南 占鼠第十八（京本列第十○十首） 六 易靜
營寨（京本作「軍營」）內，驀地鼠成行。欲似弔人聲不罷（京本作「出」），此須爲禍將身當，禳謝得平（京本作「保安」）康。
兵要望江南 占鼠第十八（京本列第十○十首） 七 易靜
營寨內，白日鼠搬兒。不是火災應大水，三日（辛本、川本、京本作「朝」）五（京本作「兩」）日速遷移，不出禍相隨。
兵要望江南 占鼠第十八（京本列第十○十首） 八 易靜
寨中鼠，能舞向人前。必有內奸通外敵，且須搜捉莫遷延，速備實爲先。
兵要望江南 占鼠第十八（京本列第十○十首） 九 易靜
軍營鼠，血染將衣冠。或咬鼓旗皆不利，信須修謝拜星官，移寨且求安。
兵要望江南 占鼠第十八（京本列第十○十首） 十 易靜
將軍臥，眼上被鼠傷（京本作「將軍服，上祍鼠來傷」）。必有奸賊（京本作「喜神」）來（辛本、川本、京本作「看」）在即，或傷腰下不相當，財散（京本作「破」）客軍強。（經曰：「鼠者，賊也。如有變易，必主奸寇入也。」）。
兵要望江南 占蛇第十九（京本列第二十一○十二首） 一 易靜
兵發日，路上遇橫蛇。或入水中應大勝，蛇還赤地（京本作「色」）戰無涯，勝負較些些（辛本、川本作「勝地住些些」。泊住過一日，外動則吉。）。
兵要望江南 占蛇第十九（京本列第二十一○十二首） 二 易靜
兵（京本作「軍」）行次，蛇赤忌逢之。慎備（京本作「陣當」）前程來勒（京本作「應勤」）戰，訓兵激賞布恩威，厚薄勿偏虧。
兵要望江南 占蛇第十九（京本列第二十一○十二首） 三 易靜
軍發次，驀地見交蛇（京本作「蛟交」）。講武揚兵須宴犒，不然上將中風邪，身喪掩黃沙。
兵要望江南 占蛇第十九（京本列第二十一○十二首） 四 易靜
蛇赤（辛本、川本、京本作「諸」）色，大小外邊來。來入我軍兵欲敵（京本作「散」），更防引得外奸乖，德向（京本作「得上」）好通開（首本作「關」，茲從辛本、川本、京本）。
兵要望江南 占蛇第十九（京本列第二十一○十二首） 五 易靜
長蛇見，飲水近營（京本作「軍」）傍。抽退還鄉方始吉，不然移寨九天方，禳厭免災殃（辛本、川本末八字作「向高強，營壘布旌幢」。京本注：「太歲九天上同。」）。
兵要望江南 占蛇第十九（京本列第二十一○十二首） 六 易靜
兵（京本作「軍」）行次，蛇貫路邊傍。備禦伏（京本作「賊」）兵前道阻，且須仔細更思量，終不使開（京本作「利封」）疆。
兵要望江南 占蛇第十九（京本列第二十一○十二首） 七 易靜
蛇入井，俱是敗軍形。或似杄形營內現，若還交戰血成坑，堅守我軍營。
兵要望江南 占蛇第十九（京本列第二十一○十二首） 八 易靜
蛇貫道，白赤動（京本作「助」）軍情。必有賊兵攔道路（京本作「捫路道」），只宜盤泊賞軍兵，不久却回程。（但有異色之蛇攔路，回師罷戰，大吉。）。
兵要望江南 占蛇第十九（京本列第二十一○十二首） 九 易靜
蛇如鳥，更有似弓（辛本、川本作「車」）形。或是白蛇形（辛本、川本作「行」、京本作「形如」）斷續，兼之五六見城營，泣淚血交幷。
兵要望江南 占蛇第十九（京本列第二十一○十二首） 十 易靜
蛟蛇見，營寨必（京本作「不」）宜攻。更有青蛇人病疾，黃蛇疫瘴總成凶，移寨（京本作「徙」）免灾凶（京本作「逢」）。
兵要望江南 占蛇第十九（京本列第二十一○十二首） 十一 易靜
兵行次，水裏怕逢蛇。更有魚龍蜃類見，悉皆進退事無涯（京本作「捱」），速退莫咨嗟。（如見龍蛇蜃，幷同。）。
兵要望江南 占蛇第十九（京本列第二十一○十二首） 十二 易靜
下營畢（京本作「軍」），遶寨（京本作「蛇遶」）大蛇棲。必有賊（京本作「戰」）兵來打寨，高強營壘矗（京本作「布」）旌旗，謹慎欲（京本作「好」）防之。
兵要望江南 占獸第二十（京本列第二十二，前六首另作「占牛馬第十八」○三十四首） 一 易靜
城營內，馬夜轉槽鳴。軍欲離營將大戰，早排驍勇各嚴（辛本、川本作「令行」）明，（京本作「各令齊」），法令（辛本、川本作「號」）整齊行（京本作「號令辨高低」）。
兵要望江南 占獸第二十（京本列第二十二，前六首另作「占牛馬第十八」○三十四首） 二 易靜
軍營內，馬咬石兼沙。必有賊兵吾（京本作「君」）大獲，將軍克勝遠方誇，大小總榮華。
兵要望江南 占獸第二十（京本列第二十二，前六首另作「占牛馬第十八」○三十四首） 三 易靜
軍營內，牛舞向人前。欲罷戰爭休士卒，干戈不舉却回旋，各（辛本、川本、京本作「齊」）賀太平年。
兵要望江南 占獸第二十（京本列第二十二，前六首另作「占牛馬第十八」○三十四首） 四 易靜
馬廐內，天火忽然燒。看即大兵將欲起，直須修德（辛本、川本作「福」）禍方消，勿使自身招。
兵要望江南 占獸第二十（京本列第二十二，前六首另作「占牛馬第十八」○三十四首） 五 易靜
城營內，驢馬作人言。聽取語言爲定（京本作「作」）准，更看馬後（辛本、川本作「駿」）殺軍年，方始報仇冤。
兵要望江南 占獸第二十（京本列第二十二，前六首另作「占牛馬第十八」○三十四首） 六 易靜
軍（川本作「城」）營內，牛馬夜間鳴。必有暴兵來覓鬬，直須防備夜偷營，速暗布精兵。
兵要望江南 占獸第二十（京本列第二十二，前六首另作「占牛馬第十八」○三十四首） 七 易靜
城營內，生產兩頭奇。或有足多生八隻，四足兩頭禍不移，裂土應逾期。
兵要望江南 占獸第二十（京本列第二十二，前六首另作「占牛馬第十八」○三十四首） 八 易靜
占走獸，獸字體相將。或（辛本、川本作「凡」）有怪形須要當，由分凶吉與君張，要辨（辛本、川本作「獸」）虎豺狼。
兵要望江南 占獸第二十（京本列第二十二，前六首另作「占牛馬第十八」○三十四首） 九 易靜
兵發日（京本作「發兵次」），野獸截軍（京本作「兵」）行。直向隊中衝透過，必然（京本作「分」）隊伍兩縱橫，良將要（京本作「亦」）須明。
兵要望江南 占獸第二十（京本列第二十二，前六首另作「占牛馬第十八」○三十四首） 十 易靜
兵行次，狼虎及熊羆。若在軍前狂亂（京本作「浪」）走，此行旬日戰無移（京本作「旬戰定無宜」），先舉得（京本作「合」）天機。
兵要望江南 占獸第二十（京本列第二十二，前六首另作「占牛馬第十八」○三十四首） 十一 易靜
諸禽獸，異色及無名。有爪有牙（京本作「齒」）爲我怕，無牙無爪亦應輕，此兆甚分明。。
兵要望江南 占獸第二十（京本列第二十二，前六首另作「占牛馬第十八」○三十四首） 十二 易靜
營前後，野獸亂縱橫。殺取太牢天地祭，三（京本作「六」）軍方得保安寧，有戰必須（京本作「然」）贏。
兵要望江南 占獸第二十（京本列第二十二，前六首另作「占牛馬第十八」○三十四首） 十三 易靜
城營內，白鹿入營來。將士病災方欲起，若還無角（京本作「病」）主兵回，移寨免災危。
兵要望江南 占獸第二十（京本列第二十二，前六首另作「占牛馬第十八」○三十四首） 十四 易靜
兵屯次，鹿走入軍營。必有降人來見我，期於三日事分明，或（京本作「咸」）喜長威名。（辛本、川本注：有戰作，主大勝。）。
兵要望江南 占獸第二十（京本列第二十二，前六首另作「占牛馬第十八」○三十四首） 十五 易靜
狼與虎，切忌入軍（京本作「營」）中。隊伍突衝幷截路，不過數日有危凶，警備勿交攻。
兵要望江南 占獸第二十（京本列第二十二，前六首另作「占牛馬第十八」○三十四首） 十六 易靜
虎相食，兆不出三年。必有大兵當至此，來其分野禍相煎，其兆理關天。
兵要望江南 占獸第二十（京本列第二十二，前六首另作「占牛馬第十八」○三十四首） 十七 易靜
兵屯次，野象（京本作「豕」）入于營。急急殺來將祭獻（京本作「鼓」），三軍從此得安寧，齋沐要嚴精。
兵要望江南 占獸第二十（京本列第二十二，前六首另作「占牛馬第十八」○三十四首） 十八 易靜
城營內，鹿（京本作「麂」）子入其中。殺取三牲將祭獻（辛本、川本、京本作「禱」），急當移寨免災凶，否則禍重重。
兵要望江南 占獸第二十（京本列第二十二，前六首另作「占牛馬第十八」○三十四首） 十九 易靜
軍營側，驀地有豪猪。須備伏兵來犯（京本作「賊兵來劫」）我，便宜先舉莫躊躇，移寨始無虞。
兵要望江南 占獸第二十（京本列第二十二，前六首另作「占牛馬第十八」○三十四首） 二十 易靜
軍營內，或（京本作「忽」）有野猪來。若戰先贏多後敗，速當移寨避其災，修謝莫遲回。
兵要望江南 占獸第二十（京本列第二十二，前六首另作「占牛馬第十八」○三十四首） 二十一 易靜
軍營內，兔走在（京本作「入」）其中。雖有雄兵終不戰，都緣彼敵欲和同，不在苦（京本作「若」）邀功。
兵要望江南 占獸第二十（京本列第二十二，前六首另作「占牛馬第十八」○三十四首） 二十二 易靜
軍營內，狸獸（京本作「走」）夜頻鳴。恰似豺狼同此兆，必知將士欲離營，不久禍災生。
兵要望江南 占獸第二十（京本列第二十二，前六首另作「占牛馬第十八」○三十四首） 二十三 易靜
兵屯（京本作「行」）次，豺狗入於營。內有奸人（京本作「兵」）相結外，急須搜捉察原情，莫遣叛縱橫（京本作「蹤興」）。
兵要望江南 占獸第二十（京本列第二十二，前六首另作「占牛馬第十八」○三十四首） 二十四 易靜
軍營內，狗怪遣人猜（京本作「灾」）。急殺血流于戍（京本作「成」）地，埋深三尺以禳災，敵將必擒來。
兵要望江南 占獸第二十（京本列第二十二，前六首另作「占牛馬第十八」○三十四首） 二十五 易靜
軍營內，獐入及登城。若遇此妖多是火，不然孝服與兵爭，祈謝保（京本作「得」）安寧。
兵要望江南 占獸第二十（京本列第二十二，前六首另作「占牛馬第十八」○三十四首） 二十六 易靜
兵行次，路上遇猿猴。嚴令小心防恐怖，理當排槊（京本作「齪」）整戈矛，預計盡良籌。。
兵要望江南 占獸第二十（京本列第二十二，前六首另作「占牛馬第十八」○三十四首） 二十七 易靜
狼與虎，遶寨作悲鳴（京本作「聲」）。似哭似號（京本作「嘷」）軍大敗，將軍兵敗（京本作「潰」）事多驚（京本作「更」），屍壘澗溝平。
兵要望江南 占獸第二十（京本列第二十二，前六首另作「占牛馬第十八」○三十四首） 二十八 易靜
狼奔走，直撞入吾軍。不出三日（京本作「去三朝」）幷五日，敵來降我引朝君，彼我受皇恩。
兵要望江南 占獸第二十（京本列第二十二，前六首另作「占牛馬第十八」○三十四首） 二十九 易靜
野猪鹿，從外入中營。定有降人來投（京本作「伏」）我，只於三日見分明，引使（京本作「伴」）履王庭。
兵要望江南 占獸第二十（京本列第二十二，前六首另作「占牛馬第十八」○三十四首） 三十 易靜
狼與虎，卒見使人驚。我在徒師前去後（京本作「在我帥營前後走」），須防大戰血成坑，不遇聖賢明。
兵要望江南 占獸第二十（京本列第二十二，前六首另作「占牛馬第十八」○三十四首） 三十一 易靜
兵行（辛本、川本、京本作「屯」）次，狸走入其中。不住夜鳴圍繞寨，先因風火事（京本作「憂風火夜」）重重，埋伏且藏兵（京本作「蹤」、辛本、川本作「擬藏中」）。
兵要望江南 占獸第二十（京本列第二十二，前六首另作「占牛馬第十八」○三十四首） 三十二 易靜
軍營內，驀地有來獐。三朝七日須大戰，不然講武較旗鎗。速斬免災殃。
兵要望江南 占獸第二十（京本列第二十二，前六首另作「占牛馬第十八」○三十四首） 三十三 易靜
牛與馬，產出是人形。定主胡人侵大國，不分南北亂人民，且候聖明生。
兵要望江南 占獸第二十（京本列第二十二，前六首另作「占牛馬第十八」○三十四首） 三十四 易靜
狼與虎，號泣（辛本、川本作「號叫」、京本作「嘯叫」）又傷人。五日七朝兵起至，臨時勝負預鋪陳，方許（辛本、川本作「治」、京本作「恥」）敗來軍。
兵要望江南 占水族第二十一（京本列第十二○七首） 一 易靜
兵行次，水族忌逢（京本作「行」）之。但是魚龍蛟蜃類，悉皆不吉兆災危，抽退却相宜。
兵要望江南 占水族第二十一（京本列第十二○七首） 二 易靜
龍現壘，室宅及池（京本作「其」）中。必有大臣謀叛逆，且須作急探奸凶，莫待有奔衝。（王莽、朱溫時，龍現池沼。）。
兵要望江南 占水族第二十一（京本列第十二○七首） 三 易靜
軍（京本作「兵」）行次，龍鬬在軍前。必是（京本作「有」）交鋒亡命戰，黃龍得勝黑龍偏，平地血成川。
兵要望江南 占水族第二十一（京本列第十二○七首） 四 易靜
城營內，魚鼈現（辛本、川本、京本作「鼈忽露」）其形。防有內奸謀叛逆，不然水漲浸軍兵，速去得安寧。。
兵要望江南 占水族第二十一（京本列第十二○七首） 五 易靜
城營內，龜蟹入其（京本作「營」）中。更有聚蠅億萬數，軍兵潰散（京本作「敗」）敗不從容，看即棄（辛本、川本作「旋」）營空。
兵要望江南 占水族第二十一（京本列第十二○七首） 六 易靜
軍（京本作「兵」）行次，路上見黿鼉。或有戰爭營寨（京本作「在戰營征砦」）內，不宜前進有（京本作「損」）兵戈，細審莫奔波。
兵要望江南 占水族第二十一（京本列第十二○七首） 七 易靜
城營內，龜鼈入其營。盡是頓遲亡（首本作「忘」，此從辛本、川本）敗象，速當移寨免灾凶，不去禍灾（辛本、川本作「將」）生。
兵要望江南 占鳥第二十二（京本作「占飛禽第二十」○八十三首） 一 易靜
占飛鳥，軍旅要知因。或是縱橫或逐我，或來逆我或成羣，仔細說來情。
兵要望江南 占鳥第二十二（京本作「占飛禽第二十」○八十三首） 二 易靜
鷹搦鷂，勢速入軍營。必是義兄圖義弟，不然義弟欲謀兄，奸禍兩般情。
兵要望江南 占鳥第二十二（京本作「占飛禽第二十」○八十三首） 三 易靜
兵行次，鷹鶚面（京本作「鷂向」）前飛。所向進兵應（京本作「須」）大勝，必能捉彼將兵（辛本、川本作「師」、京本作「帥」）歸，天意助神威。
兵要望江南 占鳥第二十二（京本作「占飛禽第二十」○八十三首） 四 易靜
城營內，鷂子搦蒼鷹。定有奸謀陰禍起，早須排備莫惶驚，有戰損精兵。
兵要望江南 占鳥第二十二（京本作「占飛禽第二十」○八十三首） 五 易靜
兵行次，鷂鶚（京本作「鷹鷂」）捉飛禽。此去前程須有戰，得其首領盡生擒，主（京本作「上」）將稱其心。
兵要望江南 占鳥第二十二（京本作「占飛禽第二十」○八十三首） 六 易靜
兵行次，鷹鶻（辛本、川本、京本作「鶻雁」）盡同占。鷹（辛本、川本、京本作「雁」）不避鶻鶻不搦，兩軍通好守盟言，各擁士回還。
兵要望江南 占鳥第二十二（京本作「占飛禽第二十」○八十三首） 七 易靜
城營內，忽（京本作「或」）見杜鵑來。應有負冤人未雪，佞臣謀間損賢才，天遣叫聲哀。。
兵要望江南 占鳥第二十二（京本作「占飛禽第二十」○八十三首） 八 易靜
羣烏（京本作「雀」）噪，隊隊逐（辛本、川本、京本作「遶」）營飛。防有賊（京本作「外」）兵來劫寨，早須整（京本作「准」）備設關機，遲（京本作「稽」）慢致灾危。
兵要望江南 占鳥第二十二（京本作「占飛禽第二十」○八十三首） 九 易靜
城營內，衆鳥噪聲鳴。必有暴兵來劫寨，不然有戰損於（辛本、川本作「千」、京本作「戈」）兵，移轉最爲精。
兵要望江南 占鳥第二十二（京本作「占飛禽第二十」○八十三首） 十 易靜
羣鳥隊，飛去又飛來。不問（辛本、川本作「以」）下（京本作「在」）營幷在路，此行千里足（京本作「十里走」）難回，仔細察天灾（京本作「威」）。
兵要望江南 占鳥第二十二（京本作「占飛禽第二十」○八十三首） 十一 易靜
羣鳥聚（京本作「隊」），飛起忽然驚。盡向滿天鳴噪鬧，不過三日火燒營，或有劫寨（辛本、川本、京本作「殘」）兵。（移營吉。）。
兵要望江南 占鳥第二十二（京本作「占飛禽第二十」○八十三首） 十二 易靜
城營內，四面鳥聲鳴（京本作「有鳥聲」）。千萬結成鳴噪去，急須固守本城營，堅執戰傷兵。
兵要望江南 占鳥第二十二（京本作「占飛禽第二十」○八十三首） 十三 易靜
城營內，鳥夜結羣鳴。必有暴兵來覓戰，不然城寨有虛驚，探後（京本作「候」）用心聽。
兵要望江南 占鳥第二十二（京本作「占飛禽第二十」○八十三首） 十四 易靜
鳥衆泊（京本作「拍」）營墻（京本作「壇」）。頭向此營皆盡叫，人驚不起是天殃，不免（京本作「去」）見傷亡。
兵要望江南 占鳥第二十二（京本作「占飛禽第二十」○八十三首） 十五 易靜
城營內，鳥鵲（辛本、川本、京本作「烏鳥」）驀然驚。內有奸臣連外賊，隄防大（京本、辛本、川本作「苦」）戰血成坑，謀反（京本作「叛」）害英明（川本作「其身」）。
兵要望江南 占鳥第二十二（京本作「占飛禽第二十」○八十三首） 十六 易靜
城營內，烏鵲忽圍牆。當有敵（京本作「外」）兵來打寨，不然疾病大（辛本、川本、京本作「火」）灾殃，營內欲來（京本作「他」）降。
兵要望江南 占鳥第二十二（京本作「占飛禽第二十」○八十三首） 十七 易靜
城營內，鳥鵲（辛本、川本作「噪」）兩（京本作「叫二」）三聲。必有命（京本作「使」）來應在即，早須奉候出門迎，此意（京本作「語」）且須聽。。
兵要望江南 占鳥第二十二（京本作「占飛禽第二十」○八十三首） 十八 易靜
鳥相打（京本作「相打拍」），防撃有奸爭。斬斷罪愆懲戒衆，若無敵（辛本、川本作「停」）戰禍應生，固守始爲精。
兵要望江南 占鳥第二十二（京本作「占飛禽第二十」○八十三首） 十九 易靜
城營內，鳥集奪巢飛。必有鬬爭相競事，不然下吏欲爲非，防慎見（辛本、川本作「間」）分（京本作「有間相」）離。
兵要望江南 占鳥第二十二（京本作「占飛禽第二十」○八十三首） 二十 易靜
臨陣次，鳥向四方鳴。選取鳥聲鳴叫（京本作「向」）處，但從（京本作「存」）此地出軍征，百戰百回贏。
兵要望江南 占鳥第二十二（京本作「占飛禽第二十」○八十三首） 二十一 易靜
兵發日，前面有羣烏（首本作「聲鳴」，茲從辛本、川本、京本）。亂叫亂（辛本、川本、京本作「衆」）鳴防伏截，或（京本作「忽」）然有戰莫先圖，詳緩保（京本作「却」）無虞。
兵要望江南 占鳥第二十二（京本作「占飛禽第二十」○八十三首） 二十二 易靜
兵行次，鳥衆集旌旗。若見中軍加喜氣，將軍增爵位遷移，在即不爲遲（京本作「在疾莫遲爲」）。
兵要望江南 占鳥第二十二（京本作「占飛禽第二十」○八十三首） 二十三 易靜
兵發日，鳥衆逐軍行。未見彼軍防隱伏，若逢敵戰（京本作「陣」）利先征，攻戰必先贏。
兵要望江南 占鳥第二十二（京本作「占飛禽第二十」○八十三首） 二十四 易靜
兵（京本作「軍」）行次，橫陣列鳥來。防有伏兵衝隊伍（京本作「陣位」），搜羅前後用心猜，不信必爲災。
兵要望江南 占鳥第二十二（京本作「占飛禽第二十」○八十三首） 二十五 易靜
兵行次，鳥衆後頭來。若遇前隨應大勝，逆來衝我且宜回，退却免凶灾（辛本、川本、京本作「灾危」）。
兵要望江南 占鳥第二十二（京本作「占飛禽第二十」○八十三首） 二十六 易靜
兵行次，鳥立在軍旗。必有奸人言賊勢，今旬來月好防之，偷（京本作「發」）號運謀機。
兵要望江南 占鳥第二十二（京本作「占飛禽第二十」○八十三首） 二十七 易靜
兵行次，軍上鳥鳴飛。不論下營將布陣，若同此瑞合天機，必勝莫遲疑。
兵要望江南 占鳥第二十二（京本作「占飛禽第二十」○八十三首） 二十八 易靜
下營次，鳥衆集牙旗。急宰三牲將祭禱，不然軍（京本作「兵」）敗主分離，靈物報人知。
兵要望江南 占鳥第二十二（京本作「占飛禽第二十」○八十三首） 二十九 易靜
城營內，白鵲（京本作「雀」）入軍營（辛本、川本、京本作「營中」）。若作巢窩兵大起，急須移寨免災凶，否則禍重重。
兵要望江南 占鳥第二十二（京本作「占飛禽第二十」○八十三首） 三十 易靜
城營內，靈鵲（京本作「雀」）件巢窩。不去營空兼火起，速當移寨禍消磨，久住殺傷多。
兵要望江南 占鳥第二十二（京本作「占飛禽第二十」○八十三首） 三十一 易靜
寨始定，白鵲入營來。此是金星呈怪象，有人相害處謀乖，移寨免其災。
兵要望江南 占鳥第二十二（京本作「占飛禽第二十」○八十三首） 三十二 易靜
羣鵲（京本作「雀」）噪，頭向敵軍營。隨鵲戰之軍必勝，一般羣鵲（京本作「雀」）事無成，在外也須驚。（頭指敵噪我軍勝，不指敵噪鬧則虛驚。）。
兵要望江南 占鳥第二十二（京本作「占飛禽第二十」○八十三首） 三十三 易靜
城營內，野雉入軍中。若在德鄉來即吉，或臨刑殺候爲（京本作「刑或殺帥侯」）凶，仔細審西東。
兵要望江南 占鳥第二十二（京本作「占飛禽第二十」○八十三首） 三十四 易靜
城營內，驀地降鴛鴦。必有奸人生戶內，不然朋友害忠良，自衛己身強。
兵要望江南 占鳥第二十二（京本作「占飛禽第二十」○八十三首） 三十五 易靜
城營內，燕鴿忽離城。定有火災兼禍起，軍中行尅事叮嚀，禳厭始安平。
兵要望江南 占鳥第二十二（京本作「占飛禽第二十」○八十三首） 三十六 易靜
城營內，水鳥忽啣魚。將至門橋幷臺屋（京本作「樓臺屋上」），必應大水漫街衢，預辦早防虞（京本作「危」）。
兵要望江南 占鳥第二十二（京本作「占飛禽第二十」○八十三首） 三十七 易靜
鴨聲異，一樣似鵝聲（京本作「鳴」）。鵿有官災幷口舌，速須齋醮慎交爭，方使免灾（京本作「遭」）刑。
兵要望江南 占鳥第二十二（京本作「占飛禽第二十」○八十三首） 三十八 易靜
鵝與鴨，或解（京本作「忽辨」）作人聲。家內必登三品祿（京本作「位」），一門子（辛本、川本作「兒」）姪盡（京本作「更」）享（辛本、川本、京本作「亨」）榮，吉兆自天生。
兵要望江南 占鳥第二十二（京本作「占飛禽第二十」○八十三首） 三十九 易靜
城營內，雞母作雄聲。或在夜鳴家（京本作「皆」）有禍，若門（京本作「聞」）陰暗（京本作「口」）不惺惺，禳（京本作「醮」）謝始安寧。
兵要望江南 占鳥第二十二（京本作「占飛禽第二十」○八十三首） 四十 易靜
兵（京本作「軍」）行次，軍上伯勞鳴（京本作「鶯」）。兆是軍分爲（京本作「鳴兆是軍分」），兩路兼防禍起察奸情，主將要須（京本作「詳」）明。
兵要望江南 占鳥第二十二（京本作「占飛禽第二十」○八十三首） 四十一 易靜
伯勞鳥，鬧噪在軍前。大禍預（辛本、川本作「須」）知（京本作「將臨」）須早覺，不逾兩月（京本作「日」）事應然，此象理關天。
兵要望江南 占鳥第二十二（京本作「占飛禽第二十」○八十三首） 四十二 易靜
伯勞鳥，啼叫在軍營。南北敵人困我將，東西只是有虛聲，此象甚分明。
兵要望江南 占鳥第二十二（京本作「占飛禽第二十」○八十三首） 四十三 易靜
城營內，梟鳥噪聲鳴。若（京本作「如」）在德鄉分隊伍，如居刑殺有奔驚，預叫使人聽。。
兵要望江南 占鳥第二十二（京本作「占飛禽第二十」○八十三首） 四十四 易靜
下營次，衆鳥集羣鳴。如在德鄉猶自可，若臨刑上血成坑，此兆細（京本作「仔細要」）詳聽。
兵要望江南 占鳥第二十二（京本作「占飛禽第二十」○八十三首） 四十五 易靜
兵發日，百（京本作「白」）鳥忽迎軍。此是天威來助順，賊人歸向息邊塵，端的立功勳。
兵要望江南 占鳥第二十二（京本作「占飛禽第二十」○八十三首） 四十六 易靜
兵行次，衆鳥覆（京本作「巨鳥伏」）於營。必有大軍來撃我，皂旗黃杆引師行，禳厭必（辛本作「畢」）登程（京本作「早堪程」）。
兵要望江南 占鳥第二十二（京本作「占飛禽第二十」○八十三首） 四十七 易靜
兵行日（京本作「已」），禽乃或（京本作「巨鳥或」）期軍。將有福神天祐助，必然旬日立功勳，官爵顯超羣。
兵要望江南 占鳥第二十二（京本作「占飛禽第二十」○八十三首） 四十八 易靜
雞聲鬧（京本作「鬬」），半夜及黃昏。半夜精兵行在速，黃昏啼後有回軍，太白報人聞。（衆雞主國事，一雞主家咎。）。
兵要望江南 占鳥第二十二（京本作「占飛禽第二十」○八十三首） 四十九 易靜
燕雀鬧，隣境動（京本作「有」）兵爭。更有黑頭黃鳥至，腹黃身黑不知名，彼已出精兵。
兵要望江南 占鳥第二十二（京本作「占飛禽第二十」○八十三首） 五十 易靜
城營內，雞鳥共喧爭。鳥若贏時軍外（京本作「客軍」）勝，雞贏主勝甚分明，偷寨兩般情。
兵要望江南 占鳥第二十二（京本作「占飛禽第二十」○八十三首） 五十一 易靜
鴉鳴（京本作「鳥」）噪，無故噪城營。此是用兵災欲起（京本作「預兆」），人家被噪有凶情，禍發不安寧。
兵要望江南 占鳥第二十二（京本作「占飛禽第二十」○八十三首） 五十二 易靜
城營內，鶩（京本作「鶖」）鳥入其城。定有兵災幷瘴疫，人民饑餓失（京本作「不」）耕耘，修德免災成。
兵要望江南 占鳥第二十二（京本作「占飛禽第二十」○八十三首） 五十三 易靜
城營內，黃鳥（京本作「牛」）赤其頭。必有官災三日內，兼防奸叛有因由，熒惑禍堪憂。（熒惑禍者，火災也。）。
兵要望江南 占鳥第二十二（京本作「占飛禽第二十」○八十三首） 五十四 易靜
城營內，赤鳥入於（京本作「其」）營。更有野鷄併野雉，須防風火與虛驚，皂幟厭爲精。（水剋火，故用皂旗。如見赤色鳥入軍營，覆將帳幕以皂旗白竿，立帳前三日，厭吉。）。
兵要望江南 占鳥第二十二（京本作「占飛禽第二十」○八十三首） 五十五 易靜
城營內，大（京本作「各」）鳥遶其中。不是將軍亡瘴疫，及防外寇損身躬，先兆（京本作「逃」）已呈凶。
兵要望江南 占鳥第二十二（京本作「占飛禽第二十」○八十三首） 五十六 易靜
城營內，異鳥或（京本作「忽」）然來。好慎外歸（京本作「切忌外方」）刑禍事，不然軍（京本作「君」）將主（辛本、川本、京本作「主將」）身灾，齋醮保無（京本作「年」）乖。。
兵要望江南 占鳥第二十二（京本作「占飛禽第二十」○八十三首） 五十七 易靜
城營內，夜靜有鳩鳴。此是暴兵來逼我，便（京本作「更」）須防備速移營，即得事安寧。
兵要望江南 占鳥第二十二（京本作「占飛禽第二十」○八十三首） 五十八 易靜
城營內，衆鳥驀翱翔。障日翳天成陣起，必知內外將猖狂，仔細可（京本作「好」）消詳。
兵要望江南 占鳥第二十二（京本作「占飛禽第二十」○八十三首） 五十九 易靜
彼軍上，衆鳥泊其中。定見（京本作「主」）拋營軍敗走，不然潛伏刷營空，仔細審其蹤。
兵要望江南 占鳥第二十二（京本作「占飛禽第二十」○八十三首） 六十 易靜
彼軍上，衆鳥鬧紛紛。聚散只看三五日，不然潛伏擬謀人，防禦始參真。
兵要望江南 占鳥第二十二（京本作「占飛禽第二十」○八十三首） 六十一 易靜
諸鳴鳥，不利叫三聲。一語（辛本、川本、京本作「與」）五聲將快和（京本作「利」），若逢（京本作「過」）此數不堪聽，一任徹更（辛本、川本、京本作「天」）鳴。（《易》云：「三多凶。」故不利。）。
兵要望江南 占鳥第二十二（京本作「占飛禽第二十」○八十三首） 六十二 易靜
占飛鳥，何事（辛本、川本作「處」）入軍營。若在德鄉加喜氣，只從刑地（京本作「上」）是凶聲，百鳥一般聽。
兵要望江南 占鳥第二十二（京本作「占飛禽第二十」○八十三首） 六十三 易靜
城營內，鳥散作巢窩。其地欲荒堪（京本作「看」）在即，速須移寨莫蹉跎，不去禍來磨（京本作「多」）。
兵要望江南 占鳥第二十二（京本作「占飛禽第二十」○八十三首） 六十四 易靜
攻城次，羣鳥出牆頭。內有敵圍（京本作「人」）軍欲出，外兵急備整戈矛（首本作「干戈」，此從辛本、川本、京本），用意設良籌。
兵要望江南 占鳥第二十二（京本作「占飛禽第二十」○八十三首） 六十五 易靜
軍營內，白鳥立旗頭。相聚數枚人總見，將軍遷位作公侯，吉慶喜天休。
兵要望江南 占鳥第二十二（京本作「占飛禽第二十」○八十三首） 六十六 易靜
鷹與鷂，逐鳥奔吾軍。前有暴客（辛本、川本、京本作「兵」）來勢猛，速當准備莫因循，常（京本作「當」）守險關津。
兵要望江南 占鳥第二十二（京本作「占飛禽第二十」○八十三首） 六十七 易靜
下營次，鳥立樹枝間。或在牙旗毛羽掩（京本作「際」），須防敵騎欲相殘，三日內生奸。
兵要望江南 占鳥第二十二（京本作「占飛禽第二十」○八十三首） 六十八 易靜
城營內，異鳥入其中。宿處不知人不識，終（京本作「中」）須血染草頭紅，防備有奸（京本作「妨」）通。
兵要望江南 占鳥第二十二（京本作「占飛禽第二十」○八十三首） 六十九 易靜
占烏鳥，結伴後（京本作「盡」）隨軍。路後（川本、京本作「寇」）敵（京本作「賊」）人應過去，我軍不久却回程，相賀喜安平（京本作「寧」）。。
兵要望江南 占鳥第二十二（京本作「占飛禽第二十」○八十三首） 七十 易靜
城營內，巨鳥忽留停。防備賊人來索（京本作「兵來搦」）戰，兆當催衆早收（京本作「擁士倒抽」）兵，不去禍還成。（京本注：「三日從始吉。」）。
兵要望江南 占鳥第二十二（京本作「占飛禽第二十」○八十三首） 七十一 易靜
城營內，巨鳥至紛紛。地（辛本、川本作「他」）分欲荒應在即，早須排備莫留停，號令速驅兵。
兵要望江南 占鳥第二十二（京本作「占飛禽第二十」○八十三首） 七十二 易靜
臨陣次，聆（京本作「聽」）取鳥聲鳴。若在我軍頭上叫，切忌（川本作「須」）備敵莫（京本「須忌取敵」）交兵，在彼我軍贏。
兵要望江南 占鳥第二十二（京本作「占飛禽第二十」○八十三首） 七十三 易靜
臨陣次，鳥向（京本作「鬬」）彼軍飛。便整旗鎗（京本作「旛」）征敵吉，統兵大帥不須疑，天助得其時。
兵要望江南 占鳥第二十二（京本作「占飛禽第二十」○八十三首） 七十四 易靜
臨陣次，鳥向敵軍來。一隻一隻（辛本、川本作「雙」）猶可撃（京本作「自可」），或（京本作「忽」）然成陣叫聲哀，勿戰速當迴。
兵要望江南 占鳥第二十二（京本作「占飛禽第二十」○八十三首） 七十五 易靜
彼軍壘，羣鳥出高飛。內有雄兵來突我（京本作「將突出」），其城須（辛本、川本、京本作「難」）下速當回，不悟將身危。
兵要望江南 占鳥第二十二（京本作「占飛禽第二十」○八十三首） 七十六 易靜
城營內，鷄雁（京本作「鷹鷂」）入其中。必（京本作「的」）有外（京本作「內」）奸通敵事（京本作「外敵」），忽然搦鳥更爲（京本作「尤」）凶，遇戰豈成（京本作「我無」）功。
兵要望江南 占鳥第二十二（京本作「占飛禽第二十」○八十三首） 七十七 易靜
兵發日，烏鳥後隨聲。此是順天天助我，靈禽預報戰須贏，將士有歡情。
兵要望江南 占鳥第二十二（京本作「占飛禽第二十」○八十三首） 七十八 易靜
臨陣次，敵上鳥來衝。進戰必當傷將士，如從我後却宜攻，賊敗定生擒。
兵要望江南 占鳥第二十二（京本作「占飛禽第二十」○八十三首） 七十九 易靜
城營內，夜靜有鳩鳴。軍欲還鄉宜准備，此爲天意事叮嚀，爲將莫憂驚。
兵要望江南 占鳥第二十二（京本作「占飛禽第二十」○八十三首） 八十 易靜
下營次，鳥衆聚營中。防有外兵來撃我，亦虞諸將起奸凶，急去莫從容。
兵要望江南 占鳥第二十二（京本作「占飛禽第二十」○八十三首） 八十一 易靜
他陣上，四面有鳥來。進戰必因傷將士，若從我陣往前摧，生捉將休猜。
兵要望江南 占鳥第二十二（京本作「占飛禽第二十」○八十三首） 八十二 易靜
兵發日，旗後有烏鳴。此是天教吾得勝，令禽先報我公卿，將士盡歡欣。（以上三首據京本補。）。
兵要望江南 占怪第二十三（京本作「占怪象第十四」○四十四首） 一 易靜
戈矛上，忽有火光明。兆主三軍輕命戰，管須（京本作「取」）交戰我軍贏，青焰不宜兵。（火青焰小如鬼火者主兵憂。）。
兵要望江南 占怪第二十三（京本作「占怪象第十四」○四十四首） 二 易靜
帥衣服，無故血痕班。防有奸人（京本作「備奸謀」）來害己，急須焚毀禍回還，不爾將（京本作「帥」）遭殃。
兵要望江南 占怪第二十三（京本作「占怪象第十四」○四十四首） 三 易靜
抽刀劍，血點自然生。戰有大功須在近，又兼鈴鐸不搖（京本作「撝」）鳴，遇戰（京本作「賊」）必須贏。
兵要望江南 占怪第二十三（京本作「占怪象第十四」○四十四首） 四 易靜
出軍日，龍現衆人驚。急令（京本作「命」）師（京本作「帥」）回休強去（辛本、川本、京本作「進」），若還堅執往前行（京本作「向前營」），枉損馬和兵。
兵要望江南 占怪第二十三（京本作「占怪象第十四」○四十四首） 五 易靜
將軍帳，無故似人搖。兆主敵人兵潰散，稍驅兵馬向前交，瓦解與冰消。
兵要望江南 占怪第二十三（京本作「占怪象第十四」○四十四首） 六 易靜
將軍帳，床動衆人驚。及有血生俱作怪（京本作「怪訝」），若還臨陣禍無輕，身喪掩黃（辛本、川本、京本作「泉」）坰。
兵要望江南 占怪第二十三（京本作「占怪象第十四」○四十四首） 七 易靜
將軍袂，驀地起飛騰。上備將軍傾折象（京本作「逝相」），難禳兵衆敵相凌（京本作「急須禳厭敵相臨」），火急整回程。
兵要望江南 占怪第二十三（京本作「占怪象第十四」○四十四首） 八 易靜
軍纔統（京本作「上」、辛本、川本作「正」），陂澤與郊（京本作「菱」）田。或有石盤從地湧，此爲吉兆可攻前，君聖（京本作「任」）宰臣賢。
兵要望江南 占怪第二十三（京本作「占怪象第十四」○四十四首） 九 易靜
安營訖，分布已周圍（京本作「依圓」）。碎石或生無數目，將軍不久罷兵權，天地（京本作「兆」）應昭然。
兵要望江南 占怪第二十三（京本作「占怪象第十四」○四十四首） 十 易靜
軍營內，田地陡然高。必得敵人來土貢（京本作「城土地」），開旗贏彼不疲勞，休士少（川本作「止」、京本作「要止」）鎗刀。
兵要望江南 占怪第二十三（京本作「占怪象第十四」○四十四首） 十一 易靜
軍營內，元處是平田。地比始臨微似長，將軍官職必陞遷，祿位享遐年。
兵要望江南 占怪第二十三（京本作「占怪象第十四」○四十四首） 十二 易靜
軍營內，地上或（京本作「忽」）生黃。兆（首本作「照」，此從京本）得敵人兵與將，凱旋歸國長威光，天下舉宮商。
兵要望江南 占怪第二十三（京本作「占怪象第十四」○四十四首） 十三 易靜
軍營內，氣出地（京本作「應」）中央。滿寨便教（京本作「交」）人勿訝，敵人怯戰愈乖張，獲將得封疆。
兵要望江南 占怪第二十三（京本作「占怪象第十四」○四十四首） 十四 易靜
軍營內，地上水泉生。此是潤軍天助順，須當先敵（京本作「預」）將和兵，捷報入朝京。
兵要望江南 占怪第二十三（京本作「占怪象第十四」○四十四首） 十五 易靜
軍止歇（京本作「憇」），地上忽生塵。若有震聲人總怪，三朝（首本作「日」，此從辛本、川本、京本）五日定還軍（京本作「勒還兵」），大戰苦勞心（辛本作「辛」）。
兵要望江南 占怪第二十三（京本作「占怪象第十四」○四十四首） 十六 易靜
軍寨內，地上血紛紛。此象大凶人速避，麻衣布（京本作「履」）帽送將（京本作「三」）軍，休望有功勳。
兵要望江南 占怪第二十三（京本作「占怪象第十四」○四十四首） 十七 易靜
軍營內，地上艾方（京本作「蒿」）生。青嫩葉苗人盡識，師徒將捷（京本作「疾」）事非輕，惡疾使人驚。（七年之病，求三年之艾，故爲病兆。）。
兵要望江南 占怪第二十三（京本作「占怪象第十四」○四十四首） 十八 易靜
安營內（京本作「畢」），街（京本作「階」）經（京本作「陘」）已編成。地上忽然土裂坼（辛本、川本、京本作「生拆裂」），不如准備速移營，不信大亡傾。
兵要望江南 占怪第二十三（京本作「占怪象第十四」○四十四首） 十九 易靜
營寨內，地陷或（京本作「忽」）成坑。大陷大虧微小負，俱爲戰敗喪軍情，火速去移營。。
兵要望江南 占怪第二十三（京本作「占怪象第十四」○四十四首） 二十 易靜
軍營內，地陷幾（京本作「使」）人驚。若更似催征（京本作「作聲如」）戰鼓，此般凶象速移營，少（辛本、川本、京本作「稍」）緩禍災成。
兵要望江南 占怪第二十三（京本作「占怪象第十四」○四十四首） 二十一 易靜
城（京本作「軍」）營內，半夜忽鍋鳴。定有暴兵來劫寨，幷（京本作「兼」）防謀反（京本作「叛」）及奸生，列陣後（京本作「遠」）相迎。
兵要望江南 占怪第二十三（京本作「占怪象第十四」○四十四首） 二十二 易靜
軍營內，螻蟻滿營生。好備奸謀陰（京本作「陰奸謀」）禍起，兼虞地道入奸（京本作「城」）兵，早備得平平。
兵要望江南 占怪第二十三（京本作「占怪象第十四」○四十四首） 二十三 易靜
軍邑（京本作「營口」）內，天上忽聞聲。恰是（京本作「似」）雷聲還不是（京本作「似」），多應（京本作「因」）土地見英（京本作「現陰」）靈，不久（京本作「是」）戰兵行（京本作「興」）。
兵要望江南 占怪第二十三（京本作「占怪象第十四」○四十四首） 二十四 易靜
諸怪現，不可廣傳聞（京本、辛本、川本作「聲」）。防有奸人知仔細，亦防（京本作「虞」、川本作「如」）彼內有賢英，知我兆原（京本作「元」）情。
兵要望江南 占怪第二十三（京本作「占怪象第十四」○四十四首） 二十五 易靜
城（京本作「軍」）營內，晝夜起虛驚。營所田（辛本、川本、京本作「舊」）爲神廟地，速移營寨莫居停（京本作「速將移徙莫教停」），不去賊偷營。
兵要望江南 占怪第二十三（京本作「占怪象第十四」○四十四首） 二十六 易靜
城營內，旗鼓自搖鳴。此是天威來助我，十番出戰九須贏，上將稱其情。
兵要望江南 占怪第二十三（京本作「占怪象第十四」○四十四首） 二十七 易靜
城營內，鼓角急聲雄。此是乾坤興廢事，戈矛（京本作「鋋」）大舉禍重重，萬姓失耕農。
兵要望江南 占怪第二十三（京本作「占怪象第十四」○四十四首） 二十八 易靜
城營內，鼓角自然鳴。必有敵（京本作「外」）軍來撃我，急須整備待來兵，着意與交征。
兵要望江南 占怪第二十三（京本作「占怪象第十四」○四十四首） 二十九 易靜
城營內，鼓打不多鳴。一丈高懸併九尺，都虞副將驗槌聲，七拜解妖精。（各七拜後打。）。
兵要望江南 占怪第二十三（京本作「占怪象第十四」○四十四首） 三十 易靜
城營內，鼓打不能鳴。主將戰輸遭寇擄，早須收拾便回程，不去損其兵。（移寨兵得。）。
兵要望江南 占怪第二十三（京本作「占怪象第十四」○四十四首） 三十一 易靜
或晝夜，大將劍刀鳴。刺客奸人在庭（京本作「應在」）近，急須搜捉莫教停，不信（辛本、川本作「便見」）血光成（京本作「成坑」）。
兵要望江南 占怪第二十三（京本作「占怪象第十四」○四十四首） 三十二 易靜
營與邑，井沸聞其（京本作「鼎沸忽聞」）聲。或溢水泉皆是敗，更還（京本作「逢」）龍見也同情，覩此便移營。
兵要望江南 占怪第二十三（京本作「占怪象第十四」○四十四首） 三十三 易靜
城營內，獨鼓（辛本、川本作「角」）自然（京本作「能」）鳴。此兆敵人來劫我，隨鳴火急整精兵，遠探向前征。
兵要望江南 占怪第二十三（京本作「占怪象第十四」○四十四首） 三十四 易靜
城營角，吹聲（辛本、川本、京本作「了」）遠而微。韻斷聲長（京本作「哀」）人怪訝，兆當我衆有災危，固守免傾（首本作「灾」，茲從辛本、川本、京本）頹。
兵要望江南 占怪第二十三（京本作「占怪象第十四」○四十四首） 三十五 易靜
金鼙鼓，自裂七分餘。此是三（京本作「將」）軍囚沒兆（京本作「死」），速當求解醮移居，不可侈（辛本、川本、京本作「恣」）行誅。
兵要望江南 占怪第二十三（京本作「占怪象第十四」○四十四首） 三十六 易靜
鎗旗戟，無故倒交加。象主病災如臥草，四門宰犬瀝田沙，子候（京本作「後」）設施佳。（子時以犬血瀝四門地上。）。
兵要望江南 占怪第二十三（京本作「占怪象第十四」○四十四首） 三十七 易靜
鈴與鐸，風息自然鳴。鼓角雄聲音振地，必須勝敵悅軍行（辛本、川本、京本作「情」），擁衆返回程。
兵要望江南 占怪第二十三（京本作「占怪象第十四」○四十四首） 三十八 易靜
或晝夜，飲宴在其中。驀地盞鳴人總訝，賊（辛本、川本、京本作「劫」）人已起影無蹤（辛本、川本作「意忙匆」、京本作「盡忙匆」），急遣將邀衝。
兵要望江南 占怪第二十三（京本作「占怪象第十四」○四十四首） 三十九 易靜
杯器內，清水忽然紅。有似血來人盡訝，此爲祥瑞立奇功，戰急總無凶。
兵要望江南 占怪第二十三（京本作「占怪象第十四」○四十四首） 四十 易靜
軍營內，戰馬忽然嘶。跑擁搖身非時亂，賊兵降伏要相欺，祭享上天知。